pythainlp/thai-wiki-dataset-v4 huggingface dataset:
วิดิโอเกมส์ (เพลง)

"วิดิโอเกมส์"  คือซิงเกิลเปิดตัวของ ลานา เดล เรย์ นักร้องแและนักแต่งเพลงชาวอเมริกัน จากสตูดิโออัลบั้มชุดที่สองของเธอ แต่เป็นสตูดิโออัลบั้มชุดแรกภายใต้สังกัดเพลงในชื่อ "บอร์นทูดาย" (ค.ศ. 2012) โดยมี โรโบป็อป (Robocop) เป็นโปรดิวเซอร์ เนื้อเพลงถูกเขียนโดยเดล เรย์ และ จัสติน ปาร์กเกอร์ (Justin Parker) เพลงนี้ได้ถูกเผยแพร่ครั้งแรกบนอินเตอร์เน็ตในวันที่ 5 พฤษภาคม ค.ศ. 2011 และต่อมาได้ถูกเผยแพร่ในภายหลังบนอีพีที่มีชื่อว่า "ลานาเดลเรย์" เพลงนี้ได้ถูกเผยแพร่อีกครั้งในฐานะซิงเกิลนำของอัลบั้มชุดที่สองของเธอ "บอร์นทูดาย" ในวันที่ 7 ตุลาคม ค.ศ. 2011 ผ่านค่ายเพลง อินเตอร์สโคป โดย "วิดิโอเกมส์" เป็นเพลงแนวบาโรกป็อป, ดรีมป็อป และดาวน์เทมโปบัลลาด ซึ่งเล่าเรื่องราวของตัวละครหลักที่ถูกละเลยโดยคนรักของเธอ แต่ไม่ว่าจะอย่างไรก็ตามเธอก็ยังคงเลือกที่จะรักเขาต่อไปอยู่ดี
ซัมเมอร์ไทม์แซดเนส

<ns>0</ns>
 <revision>
 <parentid>10938720</parentid>
 <timestamp>2024-11-09T03:42:17Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11911242</origin>
 <model>wikitext</model>
 <format>text/x-wiki</format>
แพ ฮย็อน-ซ็อง

แพ ฮย็อน-ซ็อง (เกิด 3 พฤษภาคม ค.ศ. 1999) เป็นนักแสดงชาวเกาหลีใต้ภายใต้สังกัด Awesome ENT เขาแสดงในเว็บซีรีส์เกาหลีเรื่อง "Love Playlist" ซีรีส์โทรทัศน์เรื่อง "Extraordinary You" (2019) และ "Our Blues" (2022)
กรมวิชาการเกษตร

กรมวิชาการเกษตร เป็นส่วนราชการระดับกรม ในสังกัดกระทรวงเกษตรและสหกรณ์ จัดตั้งขึ้นเมื่อปี พ.ศ. 2515 เพื่อการศึกษา วิจัยและพัฒนาพืช เครื่องจักรกลการเกษตร และปัจจัยการผลิต ถ่ายทอดเทคโนโลยีการผลิตพืชสู่กลุ่มเป้าหมายทั้งภาครัฐ เอกชน และเกษตรกร
ประวัติ.
กรมวิชาการเกษตรได้รับการสถาปนาขึ้นเป็นหน่วยงานหนึ่งในสังกัดกระทรวงเกษตรและสหกรณ์เมื่อวันที่ 1 ตุลาคม พ.ศ. 2515 โดยก่อนที่จะมาเป็นกรมวิชาการเกษตรในปัจจุบัน ได้มีการก่อตั้งหน่วยงานต่างๆ ที่เกี่ยวข้อง ตั้งแต่วันที่ 30 กันยายน พ.ศ. 2446 จัดตั้งกรมช่างไหมขึ้นในกระทรวงเกษตราธิการ ซึ่งถือเป็นการกำเนิดงานด้านวิชาการเกษตร จนกระทั่งในปี 2515 ได้มีการรวม "กรมการข้าว" กับ "กรมกสิกรรม" เพื่อสถาปนาเป็น กรมวิชาการเกษตร
การจัดงานมหกรรมพืชสวนโลก.
กรมวิชาการเกษตร ได้รับมอบหมายให้เป็นหน่วยงานผู้รับผิดชอบการจัดงาน มหกรรมพืชสวนโลกเฉลิมพระเกียรติฯ ราชพฤกษ์ 2549  หรือเรียกย่อๆว่า ราชพฤกษ์ 2549 เป็นงานมหกรรมจัดแสดงด้านพืชสวนกลางแจ้ง จัดขึ้นระหว่างวันที่ 1 พฤศจิกายน 2549 – 28 กุมภาพันธ์ 2550 ณ ศูนย์วิจัยเกษตรหลวงเชียงใหม่ ตำบลแม่เหียะ อำเภอเมืองเชียงใหม่ จังหวัดเชียงใหม่ โดยใช้งบประมาณทั้งสิ้น 2,404 ล้านบาท จัดขึ้นในนามของรัฐบาลไทย และสมาคมพืชสวนแห่งประเทศไทย ภายใต้การสนับสนุนของสมาพันธ์ดอกไม้โลก (WFC) และสมาคมพืชสวนระหว่างประเทศ (ISHS) และการรับรองมาตรฐานมหกรรมระดับโลก ระดับ A1 (มาตรฐานมหกรรมขั้นสูงสุด) การจัดงานจากสมาคมพืชสวนระหว่างประเทศ (AIPH) และสำนักงานมหกรรมโลก (BIE) โดยประเทศไทยนับเป็นประเทศที่สามในทวีปเอเชีย ที่ได้รับรองการจัดงานมหกรรมระดับโลกจาก BIE ต่อจากจีน และญี่ปุ่น
และได้รับมอบหมายให้จัดงานมหกรรมพืชสวนโลกเฉลิมพระเกียรติฯ ราชพฤกษ์ 2554 อีกครั้งหนึ่ง
หน่วยงานในสังกัด.
การแบ่งส่วนราชการกรมวิชาการเกษตร มีดังนี้
การจัดการก๊าซเรือนกระจก สำหรับภาคเกษตร
เขากัง

เขากัง เป็นภูเขาหินปูนขนาดเล็กสูงประมาณ 50 เมตร ตั้งอยู่ภายในโรงพยาบาลพัทลุง ตำบลคูหาสวรรค์ อำเภอเมืองพัทลุง จังหวัดพัทลุง ชื่อ "เขากัง" เป็นตำนานท้องถิ่นภาคใต้แปลว่า "เกะกะไม่เรียบร้อย" หมายถึง พวกนักเลงหัวไม้หรือพวกพาลเกเร มาจากตำนานเขาอกทะลุว่านางบุปผามีลูกชายคนหนึ่ง ชื่อว่า นายซังกั้ง เมื่อตายแล้วกลายเป็นเขาซั้งกั้ง แต่ชาวพัทลุงนิยมเรียกสั้น ๆ ว่า "เขากัง"
ก่อน พ.ศ. 2499 บริเวณเขากังเป็นป่าช้าผีดิบ ต่อมาบริเวณดังกล่าวเป็นที่ตั้งโรงพยาบาลประจำจังหวัดและศาลจังหวัด กรมศิลปากรได้ประกาศขึ้นทะเบียนเป็นโบราณสถานเมื่อ พ.ศ. 2478
เขากังมีถ้ำพระอยู่ทางทิศใต้ของเขา ลักษณะเป็นเพิงผา บริเวณหน้าถ้ำมีศาลาพักร้อนสร้างด้วยไม้ 1 หลัง จากศาลามีบันไดขึ้นสู่เพิงผาหิน ด้านหน้ามีปืนใหญ่ 2 กระบอก เดิมเข้าใจว่ามี 4 กระบอก เพราะว่ายังมีรอยฐานปืนใหญ่อีก 2 แห่ง แต่ไม่มีตัวปืน ด้านขวาของปากถ้ำมีพระพุทธรูปปางมารวิชัย ฝีมือนายแจ้ง  พรหมคีรี สร้างไว้เมื่อ พ.ศ. 2469 ด้านซ้ายมือของปากถ้ำเดิมเป็นที่ตั้งศาลเทพารักษ์หรือเจ้าเขา ซึ่งคนทั่วไปเข้าใจผิดว่าเป็นอนุสาวรีย์ของดำหัวแพร ขุนโจรแห่งเมืองพัทลุงในอดีต ปัจจุบันไม่มีแล้ว ภายในถ้ำมีพระพุทธรูปจำหลักไม้ 7 องค์ ศิลปะรัตนโกสินทร์ ฝีมือช่างพื้นบ้าน ลักษณะไม่สวยงามเท่าที่ควร ที่ผนังถ้ำปั้นเป็นรูปหัวงูโผล่จากซอกหอน ชาวบ้านนับถือ เรียกว่า "ทวดเขากัง"
ชาวมากอนเด

มากอนเด (อักษรโรมัน: Makonde หรือ Maconde) เป็นกลุ่มชาติพันธุ์ในแทนซาเนียตะวันออกเฉียงใต้, โมซัมบิกเหนือ และเคนยา มีวิวัฒนาการทางสัฒนธรรมขึ้นในที่ราบสูงมูเวดาในโมซัมบิก ปัจจุบันอาศ้ยกระจายอยู่ในแทนซาเนียและโมซัมบิก และมีจำนวนน้อยอยู่ในเคนยา ประชากรของมากอนเดในแทนซาเนียประมาณเมื่อปี 2001 อยู่ที่ คน 1,140,000 ส่วนสำมะโนปี 1997 ของโมซัมบิกระบุจำนวนชาวมากอนเดอยู่ที่ 233,358 คน รวมทั้งสองประเทศราว 1,373,358 กลุ่มชาติพันธุ์นี้ถูกแบ่งโดยคร่าว ๆ จากแม่น้ำรูวูมา กลุ่มในแทนซาเนียจะเรียกว่า มากอนเด (Makonde) ส่วนกลุ่มในโมซัมบิกจะเรียกว่า มากอนเด (สะกดเป็น Maconde) สองกลุ่มนี้ได้พัฒนาภาษาที่แตกต่างกันแต่ยังคงมีวัฒนธรรมและจุดเริ่มต้นร่วมกันอยู่
ศิลปะมากอนเดซึ่งโดยธรรมเนียมประกอบด้วยไม้แกะสลักเพื่อใช้สอยในครัวเรือน เป็นตุ๊กตา รูปสลัก หรือหน้ากากในพิธีกรรม นับตั้งแต่หลังทศวรรษ 1930s มาได้กลายมาเป็นส่วนสำคัญของศิลปะร่วมสมัยในแอฟริกา โดยมีศิลปินคนสำคัญในระดับนานาชาติเช่นจอร์จ ลีลังงา ในยุคของขบวนการปฏิวัติ FRELIMO ขบวนการได้รับเงินสนับสนุนบางส่วนจากการค้าขายงานแกะสลักไม้ของชาวมากอนเด และชาวมากอนเดยังกลายมาเป็นกระดูกสันหลังของขบวนการ ชาวมากอนเดในโมซัมบิกมีบทบาทมากในการต้นาทานเจ้าอาณานิคมโปรตุเกส และในปัจจุบันยังคงเป็นกลุ่มที่ทรงอิทธิพลในการเมืองของโมซัมบิก
ชาวมระหม่า

มระหม่า  เป็นกลุ่มชาติพันธุ์ที่มีขนาดใหญ่เป็นอันดับที่สองของเขตเนินเขาจิตตะกอง ประเทศบังกลาเทศ ส่วนใหญ่ตั้งถิ่นฐานอยู่ที่อำเภอพานทรพาน อำเภอขาคฬาฉฬี อำเภอรางคามาฏี ซึ่งตั้งอยู่ในภาคจิตตะกอง ทั้งยังพบชาวมระหม่าตั้งถิ่นฐานที่อำเภอคอกส์บาซาร์ ภาคจิตตะกอง และอำเภอปฏุยาขาลี ภาคบอรีชัล ในประเทศอินเดียมีชุมชนชาวมระหม่าขนาดใหญ่ที่รัฐตริปุระ และในประเทศพม่าพบชาวมระหม่าที่รัฐยะไข่ ถือเป็นหนึ่งใน 135 ชาติพันธุ์ที่รัฐบาลพม่าให้การยอมรับ
บรรพบุรุษของชาวมระหม่า คือชาวยะไข่ที่ตั้งถิ่นฐานในแถบชายฝั่งทะเลจิตตะกองเรื่อยไปจนถึงเทือกเขาอาระกัน (ปัจจุบันคือรัฐยะไข่ ประเทศพม่า) ในช่วงคริสต์ศตวรรษที่ 15-16 ชาวยะไข่มีชื่อเสียงจากการเป็นโจรสลัดร่วมกับพวกโปรตุเกส โดยออกโจรกรรมทั่วไปในแถบอ่าวเบงกอล กระทั่งคริสต์ศตวรรษที่ 18-18 มีชาวยะไข่อพยพออกจากมาตุภูมิไปตั้งถิ่นฐานบริเวณเขตเนินเขาจิตตะกอง ซึ่งตรงกับเหตุการณ์ที่อาณาจักรมเยาะอู้เข้ายึดเมืองจิตตะกองได้สำเร็จ แต่จากการศึกษาด้านพันธุศาสตร์พบว่าชาวมระหม่ามีแฮปโลกรุปฝ่ายมารดาเชื้อสายอินเดียความถี่สูง มีเชื้อสายเอเชียตะวันออกความถี่ต่ำ อีกทั้งยังมีความหลากหลายทางสายเลือดค่อนข้างสูงเมื่อเปรียบเทียบกับชาวตริปุระและชาวจักมา อันแสดงให้เห็นว่าชาวมระหม่าอาศัยอยู่ภูมิภาคนี้มายาวนาน หลังประเทศบังกลาเทศได้รับเอกราชใน พ.ศ. 2514 ชาวเบงกอลมุสลิมกลุ่มใหญ่อพยพเข้าไปตั้งถิ่นฐานบริเวณเขตเนินเขาจิตตะกอง ทำให้ชนพื้นเมืองเหล่านี้ต้องกลายเป็นชนกลุ่มน้อยไปโดยปริยาย
ภาษามากอนเด

มากอนเด (อักษรโรมัน: Makonde) หรือ กีมากอนเด (อักษรโรมัน: Kimakonde) เป็นภาษาที่พูดโดยกลุ่มชาวมากอนเด กลุ่มชาติพันธุ์ในแทนซาเนียตะวันออกเฉียงใต้และโมซัมบิกเหนือ มากอนเดเป็นภาษาบันตู ใกล้ชิดกับภาษายาโอ ส่วนภาษามะเตมบเว (Matembwe) และ มะบีฮา (Maviha) เป็นสำเนียงของภาษามากอนเดที่แตกต่างออกไปและอาจไม่ถือว่าเป็นภาษามากอนเด
โรคชิคุนกุนยาซึ่งมีรายงานครั้งแรกในที่ราบสูงมากอนเด มาจากรากคำกริยาในภาษามากอนเด "kungunyala" (แปลว่า "ที่ซึ่งงอขึ้น", "ถูกควบคุม," หรือ "เดินตัวงอ") กระนั้นชื่อนี้มักถูกเข้าใจผิดว่าได้มาจากภาษาสวาฮิลี
จิตรกรรมสุนทรี

จิตรกรรมสุนทรี (หรือ Sundari images; ; "สุนฺทรี จิตฺร") เป็นรูปแบบหนึ่งของพินอัปหรือศิลปะเย้ายวนที่เป็นที่นิยมในกัลกัตตาสมัยศตวรรษที่ 19 ส่วนใหญ่วางจำหน่ายในรูปภาพพิมพ์ จิตรกรรมสุนทรีแสดงภาพของสตรี โดยเฉพาะสตรีชนชั้นใหม่ที่เป็นหม้ายและมาประกอบอาชีพค้ากามเพื่อเอาชีวิตรอด และเป็นอ้างอิงอันมีค่าสำหรับการทำความเข้าใจที่ทางของสตรีในสังคมที่กำลังอยู่ในช่วงเปลี่ยนผ่านครั้งใหญ่
สุนทรีแปลว่า 'สตรีโฉมงาม' และสุนทรีแต่ละชิ้นมีลักษณะเฉพาะของตน เช่น เล่นตาบลา, เตรียมปาน, ปรับสายไวโอลิน หรือแสดงท่าทางเย้ายวนคู่กับดอกกุหลาบ ภาพเขียนสุนทรีแสดงภาพสตรีชาวเบงกอลในศตวรรษที่ 19 ที่เป็นหม้ายและเป็นนางโลม ภาพเขียนเหล่านี้ยังแสดงถึงความเห็นต่อปรากฏการณ์ทางสังคมที่ใหญ่กว่าที่สตรีเป็นหม้ายต้องถูกบังคับให้ค้าประเวณี ซึ่งพบได้มากในเบงกอลยุคศตวรรษที่ 19-20 หลังการสั่งยกเลิกพิธี "สตี"
เกคิโซเซ็นไต คาร์เรนเจอร์ VS โอเรนเจอร์

เกคิโซเซ็นไต คาร์เรนเจอร์ VS โอเรนเจอร์ (; โรมาจิ: "Gekisō Sentai Kārenjā tai Ōrenjā"; : Gekisou Sentai Carranger VS Ohranger) วางจำหน่ายเมื่อวันที่ 14 มีนาคม ค.ศ. 1997 ความยาว 47 นาที 
ภาพรวม.
เป็นออริจินอลวิดีโอจากละครชุดโทรทัศน์ "ขบวนการรถซึ่ง คาร์เรนเจอร์" จาก ซูเปอร์เซ็นไตซีรีส์ และเป็นผลงานเรื่องที่ 2 ของ ซูเปอร์เซ็นไต OV ซีรีส์ หลังจาก โจริคิเซ็นไต โอเรนเจอร์ โอเร VS คาคุเรนเจอร์ ประสบความสำเร็จ เช่นเดียวกับผลงานที่แล้ว ผลงานเรื่องนี้ยังถูกสร้างเป็นผลงานครอสโอเวอร์กับซูเปอร์เซ็นไตซีรีส์เรื่องก่อนหน้าอย่าง ขบวนการพลังมหัศจรรย์ โอเรนเจอร์ โดยมาพร้อมกับฉากหุ่นยนต์จาก 2 เรื่องมาปรากฏตัวเป็นครั้งแรก ในเรื่องนี้อยู่ในช่วงระหว่างเหตุการณ์ทีวีซีรีส์ของคาร์เรนเจอร์ ตั้งแต่ช่วงหลังจากตอนที่ 37 จากการปรากฏตัวของ จักรพรรดิแก๊งซิ่ง เอ็กซอสและก่อนตอนที่ 45 ในช่วงที่ซอนเน็ตกลับบ้าน
เด็นจิเซ็นไต เมกะเรนเจอร์ VS คาร์เรนเจอร์

เด็นจิเซ็นไต เมกะเรนเจอร์ VS คาร์เรนเจอร์ (; โรมาจิ: "Denji Sentai Megarenja tai Kārenjā"; : Denji Sentai Megaranger VS Carranger) เป็นออริจินอลวิดีโอจาก ขบวนการแม่เหล็กไฟฟ้า เมกะเรนเจอร์ วางจำหน่ายเมื่อวันที่ 13 มีนาคม ค.ศ. 1998 ความยาว 47 นาที
ภาพรวม.
เป็นออริจินอลวิดีโอจากละครชุดโทรทัศน์ "ขบวนการแม่เหล็กไฟฟ้า เมกะเรนเจอร์" จาก ซูเปอร์เซ็นไตซีรีส์ และเป็นผลงานเรื่องที่ 3 ของ ซูเปอร์เซ็นไต OV ซีรีส์ สำหรับเรื่องนี้อยู่ในช่วงระหว่างเนื้อหาทีวีซีรีส์ของเมกะเรนเจอร์ หลังจากตอนที่ 46 จากเหตุการณ์ในช่วงใกล้จบการศึกษาในชั้นมัธยมปลายปีที่ 3 และก่อนตอนที่ 49 จากเหตุการณ์เผยตัวจริงของเมกะเรนเจอร์
ในส่วนเนื้อหาของเรื่องนี้ เน้นไปที่การต่อสู้เพื่อปกป้องภูติอวกาศ พิค็อตซึ่งถือกุญแจหลักของเรื่องและฉากถ่ายภาพหมู่สำหรับอัลบั้มจบการศึกษาของเคนตะและเพื่อนในฐานะเมกะเรนเจอร์ทั้ง 5 ทั้งนี้ ยังมีการเล่าชีวิตตั้งแต่ช่วงวัยเรียนของนักเรียนมัธยมปลายของเมกะเรนเจอร์ และ ชีวิตของพนักงานเงินเดือนของคาร์เรนเจอร์ นอกจากนี้ ในเรื่องได้มีการเพิ่ม เมกะเทคเตอร์ อุปกรณ์ใหม่ของเมกะเรนเจอร์ที่ปรากฏเฉพาะในเรื่อง ซึ่งเป็นครั้งแรกที่เพิ่มองค์ประกอบใหม่ของออริจินอลวิดีโอ
ชุดเกราะของเมกะเรนเจอร์ เกิดจากคำขอพรของเคนตะที่ต้องการ พลังใหม่เพื่อต่อกรกับศัตรูที่แข็งแกร่งยิ่งขึ้น ทำให้พิค็อตผู้รับคำขอพรเรียกใช้พลังนี้ขึ้นมา ตัวชุดเกราะเป็นสีทอง ประดับทั้งส่วน ลำตัว, ไหล่, ข้อมือ และมือ นอกจากนี้ทักษะความสามารถต่างๆ ทั้งพลัง, ความเร็ว และการกระโดด ได้เพิ่มพลังให้แข็งแกร่งยิ่งขึ้น
กระสุนที่ยิงจากเมกะสลิง มีฟังก์ชั่นติดตามคู่ต่อสู้ที่สะกดรอยตาม
เซย์จูเซ็นไต กิงกะแมน VS เมกะเรนเจอร์

เซย์จูเซ็นไต กิงกะแมน VS เมกะเรนเจอร์ (; โรมาจิ: "Seijuu Sentai Gingaman tai Megarenja"; : Seijuu Sentai Gingaman VS Megaranger) เป็นออริจินอลวิดีโอจาก ขบวนการคอสมิค กิงกะแมน วางจำหน่ายเมื่อวันที่ 12 มีนาคม ค.ศ. 1999 ความยาว 44 นาที
ภาพรวม.
เป็นออริจินอลวิดีโอจากละครชุดโทรทัศน์ ขบวนการคอสมิค กิงกะแมน และเป็นผลงานเรื่องที่ 4 ของ ซูเปอร์เซ็นไต วีซินีม่า โดยเรื่องนี้ได้เปลี่ยนชื่อจาก ซูเปอร์เซ็นไต OV ซีรีส์ เป็น ซูเปอร์เซ็นไต วีซินีม่า พร้อมทั้งมีโลโก้ประจำผลงานบนปกสื่อ
สำหรับ VS ซีรีส์ เฉพาะเรื่องนี้เป็นเรื่องราวในเหตุการณ์ภายหลังของทั้ง 2 ขบวนการ ทั้งฝั่งเมกะเรนเจอร์ ที่เล่าเหตุการณ์หลังตอนสุดท้าย ในช่วงที่เคนตะและเพื่อนๆ ได้จบการศึกษาจากโรงเรียนมัธยม และกำลังเดินไปตามเส้นทางของแต่ละคน ส่วนฝั่งกิงกะแมนได้ถูกตั้งเหตุการณ์หลังจากตอนจบของเนื้อเรื่องหลักของทีวีซีรีส์ โดยพวกเรียวมะกำลังใช้ชีวิตอย่างสงบสุขในป่ากิงกะ อย่างไรก็ตาม เนื่องจากการถ่ายทำเกิดขึ้นในช่วงฤดูใบไม้ร่วง ฉากบางอย่างจากตอนสุดท้ายของกิงกะแมน เช่น ลักษณะของจอมมารอสูรและการเพิ่มความแข็งแกร่งของจูเกคิโบจะไม่สะท้อนกลับ โดยผู้เขียนบท อาราคาวะ โทชิฮิสะ ได้บอกว่าต้องเขียนเรื่องราวรายวันหลังจากเนื้อหาในตอนสุดท้ายของทีวีซีรีส์ ซึ่งยังไม่ได้รับการตัดสินใจ ส่วนผู้กำกับ นากาอิชิ ทาคาโอะ แนะนำให้อาราคาวะ "คิดถึงตอนสุดท้ายเป็นตอนสุดท้าย" และบอกอาราคาวะว่าสามารถทำได้โดยไม่ต้องรอ
กัปตันคนใหม่ของบารูบัน เป็นพี่เขยของกัปตันเซฮับ ในอดีตเมื่อ 5 พันปีก่อนเขาเป็นโจรสลัดอวกาศเพียงคนเดียวที่ออกอาละวาดในอวกาศและมีนิสัยโหดร้าย โดยกิงกะแมนรุ่นแรกได้ผนึกพร้อมกับเหล่าสัตว์เทวะ ทำให้ถูกผนึกขังในอวกาศ จนเวลาปัจจุบันฮิซุมินะได้มาปลดผนึกพร้อมร่วมมือวางแผนชุบชีวิตกองทัพโจรสลัดอวกาศ บารูบันที่เพิ่งล่มสลายไป
หุ่นแอนดรอยด์อีกตัวของเนจิเรเซีย มีรูปร่างเหมือนกับชิโบเรนะ แต่ชุดเป็นสีชมพู ถูกสร้างและส่งในเหตุการณ์ศึกสุดท้ายจากการต่อสู้ระหว่างแกรนเนจิรอสที่ด็อกเตอร์ฮิเนเลอร์ขับและเมกะวอยเจอร์ที่เมกะเรดขับ โดยบิบิเดบิได้ใช้พลังเฮือกสุดท้ายด้วยการส่งฮิซุมินะไปยังมิติอวกาศจนสูญสลายไป ทำให้ฮิซุมินะได้พบกับกัปตันเกรกอริแบบบังเอิญในอวกาศและร่วมมือกันวางแผนพิธีกรรมการฟื้นคืนชีพกองทัพบารูบันของเซฮับ โดยเล็งเป้าหมายไปที่กิงกะเบรช แต่ว่ากลับทรยศเพราะต้องการที่ฟื้นคืนชีพกองทัพที่เกี่ยวข้องกับเนจิเรเซีย โดยขโมยดาบที่จำเป็นสำหรับพิธีกรรมในช่วงที่เกรกอริใช้คาถาคืนชีพ แต่ซันแบชได้ยิงปืนและเชลินด้า ฉวยโอกาสและฟันใส่หน้าจนเอาดาบคืน
ปีศาจยักษ์ที่มีลักษณะคล้ายกับไดทานิคส์ แต่ร่างกายเป็นสีแดง โดยถูกติดกับ ป้อมปราการจอมมารอสูร เจลมาดิกซ์ (魔獣要塞ゲルマディック)
จังหวัดตราดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดตราด พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดตราดทั้งจังหวัด
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดระนอง พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
มอยเซส ไกเซโด

มอยเซส อิซาอัก ไกเซโด โกโรโซ (เกิด 2 พฤศจิกายน ค.ศ. 2001) เป็นนักฟุตบอลชาวเอกวาดอร์ ปัจจุบันเล่นในตำแหน่งกองกลางตัวรับ ให้แก่เชลซี ในพรีเมียร์ลีก และทีมชาติเอกวาดอร์
ระดับสโมสร.
เชลซี.
ไกเซโดย้ายไปร่วมทีมเชลซีเมื่อวันจันทร์ที่ 14 สิงหาคม 2023 โดยเซ็นสัญญา 8 ปี พร้อมกับออปชั่นขยายสัญญาได้อีก 1 ปี แม้ว่าค่าตัวจะไม่เปิดเผยอย่างเป็นทางการ แต่ก็มีรายงานว่ามีมูลค่าเริ่มต้น 100 ล้านปอนด์ บวกส่วนเสริมอีก 15 ล้านปอนด์
คิวคิวเซ็นไต โกโกไฟว์ ปะทะ! สุดยอดนักรบสายพันธุ์ใหม่

คิวคิวเซ็นไต โกโกไฟว์ ปะทะ! สุดยอดนักรบสายพันธุ์ใหม่ (; โรมาจิ: "Kyūkyū Sentai GōGō Faibu Gekitotsu Aratanaru Chōsenshi") เป็นออริจินอลวิดีโอจาก ขบวนการกู้ภัย โกโกไฟว์ และเป็นผลงานเรื่องที่ 5 ของ ซูเปอร์เซ็นไต วีซินีม่า วางจำหน่ายและเผยแพร่เมื่อวันที่ 9 กรกฎาคม ค.ศ. 1999
ภาพรวม.
เป็น V ซินีม่า เรื่องแรกที่เป็นผลงานเรื่องเดี่ยวที่ไม่ได้ร่วมแสดงกับเรื่องก่อนหน้าและเป็นเนื้อหาดั้งเดิมที่สร้างแยกจากทีวีซีรีส์หลัก อย่างไรก็ตามเมื่อช่วงไม่กี่ปีที่ผ่านมาเรื่องนี้ถูกนับเป็นส่วนซีรีส์ VS เนื่องจากได้แสดงให้เห็นการต่อสู้ร่วมกันระหว่างโกโกไฟว์และตัวละครใหม่ของเรื่องนี้อย่างจี๊ด และ จี๊ดเจน และเนื่องจากอัตราการหมุนเวียนของ V ซินีม่า อยู่ในเกณฑ์ดีจนถึงปีที่แล้ว ปีนี้จึงมีการผลิต V ซินีม่า ถึง 2 เรื่อง ซึ่งหนึ่งในนั้นทุ่มเทให้กับผลงานเรื่องใหม่ของโกโกไฟว์เพียงอย่างเดียว
หนึ่งในคอนเซปต์ของเรื่องนี้คือ "ให้ฮายาเซะ เคียวโกะแปลงร่าง" และ ฮายาเซะ เคียวโกะ ที่รับบทโดย มิยามุระ ยูโกะ จะแปลงร่างเป็นนักรบคนที่ 6 "จี๊ดเจน" ที่ปรากฏตัวเฉพาะในเรื่องนี้เท่านั้น โดยมิยามุระเธอเป็นแฟนตัวยงของซูเปอร์เซ็นไต และแม้ว่าเธอเคยมีประสบการณ์ในฝึกการแสดงที่ JAC มาก่อน แต่สภาพแวดล้อมก็เข้าที่เข้าทางกับเธอ แต่เนื่องจากฉากที่เป็นไปไม่ได้ที่จะทำให้เธามีบทบาทในฐานะนักรบคนใหม่ในทีวีซีรีส์ ดังนั้นโอกาสจึงถูกสร้างขึ้นสำหรับผลงานเรื่องใหม่ที่เหมือนโลกคู่ขนาน 
;นักรบชุดเกราะจี๊ด (装甲ジーク, โซโคจี๊ด)
ร่างแปลงของจี๊ดที่ใช้คริสตัลสีเขียวในการเรียกชุดเกราะจี๊ดเทคเตอร์สีทองในการแปลงร่าง อาวุธประจำตัวประกอบไปด้วย จี๊ดช็อต ปืนพกประจำตัว, จี๊ดบลาสเตอร์ ปืนบาซูก้าประจำตัว, จี๊ดซอร์ด ดาบประจำตัว
ร่างแปลงของฮายาเซะ เคียวโกะที่ได้รับพลังคริสตัลสีเขียว ทำให้สามารถใข้พลังชุดเกราะจี๊ดเทคเตอร์ได้
ฮันนีมูน (อัลบั้ม)

"ฮันนีมูน" "  คือสตูดิโออัลบั้มลำดับที่สี่ของนักร้องและนักแต่งเพลงชาวอเมริกัน ลานา เดล เรย์ เปิดตัวในวันที่ 18 กันยายน ค.ศ. 2015 ผ่านค่ายโพลีดอร์และอินเตอร์สโคป ผลิตโดยเดล เรย์ควบคู่กับนักโปรดิวเซอร์เพลงคู่บุญของเธอ ริก โนเวลส์ และ คีรอน เมนซีส อัลบั้มนี้มีการเปลี่ยนแปลงออกมาจากการใช้เสียงกีตาร์ที่มากขึ้นในอัลบั้มก่อนหน้านี้ "อัลตราไวโอเลนซ์" และกลับมาสู่แนวบาโรกป็อปที่เคยมีในอัลบั้ม"บอร์นทูดาย" และ"พาราไดซ์" ในส่วนของเนื้อร้อง อัลบั้มนี้มีสัมผัสของเรื่องราวความรักที่เจ็บปวด ความขุ่นเคือง แรงปรารถนา การหลบหนีจากโลกแห่งความเป็นจริง และความรุนแรง
อี ช็อง-ฮา

อี ช็อง-ฮา (เกิด 23 กุมภาพันธ์ ค.ศ. 1998) เป็นนักแสดงชาวเกาหลีใต้ เขามีชื่อเสียงจากบทบาทในละคร เช่น เรื่อง "Rookie Historian Goo Hae-ryung", "Run On" และ ""
คิวคิวเซ็นไต โกโกไฟว์ VS กิงกะแมน

คิวคิวเซ็นไต โกโกไฟว์ VS กิงกะแมน (; โรมาจิ: "Kyūkyū Sentai GōGō Faibu tai Gingaman") เป็นออริจินอลวิดีโอจาก ขบวนการกู้ภัย โกโกไฟว์ วางจำหน่ายและเผยแพร่เมื่อวันที่ 10 มีนาคม ค.ศ. 2000 ความยาว 43 นาที
ภาพรวม.
เป็นออริจินอลวิดีโอจากละครชุดโทรทัศน์ ขบวนการกู้ภัย โกโกไฟว์ และ ขบวนการคอสมิค กิงกะแมน และเป็นผลงานครอสโอเวอร์เรื่องที่ 6 ของ ซูเปอร์เซ็นไต วีซินีม่า
ในเรื่องนี้ได้มีหุ่นยนต์ยักษ์ที่ปรากฏเฉพาะในตอนพิเศษของออริจินอลวิดีโอ และเรื่องนี้แขกรับเชิญนักรบคนที่ 6 ของขบวนการก็ปรากฏตัวเช่นกัน นอกจากนี้ หลังจากผลงานเรื่องนี้ วิดีโอเพลงเปิดก็เปลี่ยนเป็นฉบับของวีซินีม่า
ลูกชายคนแรกสุดของแกรนเดียร์ มีธาตุประจำตัวคือธาตุความมืด เป็นพี่ชายคนโตที่แท้จริงของกลุ่มพี่น้องไซม่า แต่กลับถูกทิ้งไปหลังจากช่วงหลังแรกเกิดเพราะมีนิสัยที่โหดร้ายมากเกินไป จึงถูกจับทิ้งไว้ที่เหวนรกแต่กิลสามารถอยู่รอดและได้เป็นราชาจากนรก มาที่โลกเพื่อแผนการเอาเลือดของมนุษย์เพื่อที่จะชุบชีวิตอสูรนรกที่ชั่วร้าย
วิกตอรี่มาร์สที่รวบรวมพลังแสงทางช้างเผือกของกิงกะแมน ทำให้มีพลังเพิ่มขึ้นและเพิ่มเกราะหน้าอกและเกราะหมวกเข้าไป อาวุธคือ โจคิวคิวกิงไกเคน (超救急銀鎧剣) และเจ็ทแลนซ์
ท่าไม้ตายคือ กิงกะดับเบิ้ลแฟลร์ (銀河ダブルフレア)
มิไรเซ็นไต ไทม์เรนเจอร์ VS โกโกไฟว์

มิไรเซ็นไต ไทม์เรนเจอร์ VS โกโกไฟว์ (; โรมาจิ: "Mirai Sentai Taimurenjā tai GōGō Faibu") เป็นออริจินอลวิดีโอจาก ขบวนการอนาคต ไทม์เรนเจอร์ วางจำหน่ายและเผยแพร่เมื่อวันที่ 9 มีนาคม ค.ศ. 2001 ความยาว 42 นาที
ภาพรวม.
เป็นออริจินอลวิดีโอจากละครชุดโทรทัศน์ ขบวนการอนาคต ไทม์เรนเจอร์ และ ขบวนการกู้ภัย โกโกไฟว์ และเป็นผลงานครอสโอเวอร์เรื่องที่ 6 ของ ซูเปอร์เซ็นไต วีซินีม่า โดยไทม์เรนเจอร์เป็นผลงานที่ปรากฏแค่เรื่องเดียวของ ซูเปอร์เซ็นไต VS ซีรีส์
ในเรื่องนี้ 2 ขบวนการได้เดินทางย้อนเวลากลับไปในยุคดึกดำบรรพ์, ยุคเอโดะ และยุคบุกเบิกตะวันตก นอกจากนี้ ปิแอร์ ฝ่ายศัตรูจากโกโกไฟว์ก็ปรากฏตัวขึ้นอีกครั้งเช่นกัน และในตอนท้ายของเนื้อเรื่องหลักของโกโกไฟว์ เบย์แอเรีย 55 ถูกคลื่นยักษ์สึนามิที่แกรนดีนสร้างขึ้นจมอยู่ใต้น้ำและวิกตอรี่โรโบ ถูกทำลาย แต่ในเรื่องนี้ได้ปรากฏตัวอีกครั้งโดยเรียกจากช่วงเวลาในปี ค.ศ. 1999 ซึ่งยังใช้งานอยู่ นอกจากนี้ยังมีท่าไม้ตายพิเศษที่ร่วมกับไทม์โรโบและวีเร็กซ์ ชื่อว่า เพลชเชอร์โพรมิแนนซ์ เข้ามาด้วย
อย่างไรก็ตามเรื่องนี้สื่อรูปแบบแผ่นได้เปลี่ยนจากเลเซอร์ดิสก์เป็นดีวีดี แทน หลังจากที่ โจริคิเซ็นไต โอเรนเจอร์ โอเร VS คาคุเรนเจอร์ ถึง คิวคิวเซ็นไต โกโกไฟว์ VS กิงกะแมน ได้ถูกผลิตในรูปแบบดีวีดีเมื่อวันที่ 21 มกราคม ค.ศ. 2001 ที่ผ่านมา
;อสูรภัยพิบัติผสม โบลิปิแอร์ (合成災魔ボリピエール)
วัดสุทธาวาส (จังหวัดสิงห์บุรี)

วัดสุทธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทับยา อำเภออินทร์บุรี จังหวัดสิงห์บุรี
วัดสุทธาวาส เดิมชื่อ วัดใหม่ เป็นวัดเก่าสมัยกรุงศรีอยุธยา ได้สร้างในพื้นที่วัดเก่า ซึ่งเป็นวัดร้าง การสร้างวัดใหม่สังเกตได้จากพระพุทธรูปศิลา ซึ่งเป็นพระประธานในอุโบสถ สร้างเมื่อ พ.ศ. 2403 โดยนายเอม ชาวบางช้าง จังหวัดสมุทรสงคราม ได้อพยพครอบครัวมาตั้งถิ่นฐานในบริเวณใกล้กับวัด และได้พบพระพุทธรูปศิลาขนาดใหญ่ชำรุด อยู่บนเนินดินมีซากเจดีย์ เข้าใจว่าเป็นวัดร้าง จึงบูรณะพระพุทธรูปเพื่อสักการะ ได้รับพระราชทานวิสุงคามสีมาเมื่อ พ.ศ. 2513
สิ่งก่อสร้างสมัยกรุงศรีอยุธยาคือวิหารหลังเก่าซึ่งภายในมีภาพจิตรกรรมฝาผนังเรื่องราวพุทธประวัติพระจุฬามณี วาดด้วยช่างฝีมือชั้นครู เป็นภาพตอนพระพุทธองค์ทรงออกบรรพชา ภาพตอนผจญมาร ภาพตอนพระพุทธองค์ฉันอาหารที่นายจุนทะถวาย ทรงประชวรแล้วเสด็จไปประทับ ณ ต้นรังคู่ เสด็จสู่ปรินิพพาน และภาพเรื่องราวของการถวายพระเพลิง การแจกจ่ายพระอัฐิธาตุแก่เหล่ากษัตริย์และเทวดา ส่วนหน้าบันเป็นภาพบรรจุพระอัฐิธาตุของพระพุทธเจ้าลอยในน้ำแต่มีสภาพเลือนลาง ปูชนียวัตถุมีพระประธานประจำอุโบสถปางมารวิชัย ขนาดหน้าตักกว้าง 40 นิ้ว สูง 65 นิ้ว พระประธานประจำศาลาการเปรียญ ปางมารวิชัย
ขนาดหน้าตักกว้าง 50 นิ้ว สูง 75 นิ้ว
การสังหารหมู่ที่ดัยร์ยาซีน

-->
การสังหารหมู่ที่ดัยร์ยาซีน  เกิดขึ้นเมื่อวันที่ 9 เมษายน 1948 เมื่อกลุ่มนักสู้ชาวยิวราว 130 คนจากกองกำลังกึ่งกอทัพยิว อีร์กูน และ เลฮี ฆาตกรรมชาวบ้านอย่างน้อย 107 ราย เหยื่อทั้งหมดเป็นชาวอาหรับปาเลสไตน์ รวมถึงเด็กและสตรี ในหมู่บ้านดัยร์ยาซีน ซึ่งมีขนาดประชากรราว 600 ใกล้กับนครเยรูซาเลม แม้ว่าหมู่บ้านจะบรรลุข้อตกลงในการอยู่โดยสันติก็ตาม การโจมตีนี้เกิดขึ้นขณะกองกำลังชาวยิวพยายามจะหาทางผ่อนปรนการล้อมนครเยรูซาเลมในระหว่างสงครามกลางเมืองปาเลสไตน์ในอาณัติที่เกิดขึ้นก่อนสิ้นสุดการปกครองในภูมิภาคปาเลสไตน์ของเจ้าอาณานิคมอังกฤษ 
ชาวบ้านในดัยร์ยาซีนมีความพยายามต้านทานกองกำลังยิวมากกว่าที่คาดการณ์ไว้และกองกำลังยิวเองก็มีรายงานผู้เสียชีวิตและบาดเจ็บเช่นกัน ท้ายที่สุด ดัยร์ยาซีนก็ถูกยึดได้หลังการต่อสู้รายบ้านสิ้นสุด ชาวอาหรับปาเลสไตน์บางส่วนเสียชีวิตระหว่างการโจมตี ในขณะที่บางส่วนถูกสังหารชณะพยายามหลบหนีหรือแสดงการยอมจำนนแล้วก็ตาม มีนักโทษจำนวนหนึ่งถูกสังหาร บางส่วนหลังถูกนำไปขึ้นขบวนแห่ในเยรูซาเลมตะวันตกเพื่อถูกประชาชนถ่มถุย ขว้างปาหินใส่ ก่อนที่จะถูกสังหาร นอกจากการฆาตกรรมแล้ว อาชญากรรมอื่น ๆ ที่ก่อในระหว่างการสังหารหมู่ยังมีการปล้นสะดมของมีค่า และมีความเป็นไปได้ว่าเกิดการข่มขืนและทำร้ายร่างกายจนถึงแก่ความพิการ แม้ตอนแรก กองกำลังยิวจะประกาศชัยชนะและรุบว่าได้สังหารเหยื่อไปรวม 254 ราย แต่นักวิชาการในปัจจุบันระบุยอดเสียชีวิตอยู่ที่ต่ำกว่านั้น นักประวัติศาสตร์ชาวปาเลสไตน์ อาเรฟ อัลอาเรฟ นับเหยื่อได้รวม 117 ราย, เจ็ดรายในระหว่างการต่อสู้ และที่เหลือในบ้าน จำนวนผู้ได้รับบาดเจ็บมีประมาณอยู่ระหว่าง 12 ถึง 50 นอกจากนี้ ฝั่งผู้โจมตีมีรายงานเสียชีวิตห้าราย บาดเจ็บอีกนับสิบคน
การสังหารหมู่นี้ถูกประณามโดยผู้นำของฮากานะฮ์ซึ่งเป็นกองกำลังกึ่งกองทัพหลักของชุมชนชาวยิว และชาวยิวซึ่งรวมถึงหัวหน้าแรบไบประจำพื้นที่สองคน ไปจนถึงอัลเบิร์ต ไอน์สไตน์, เยสซูรูน การ์โดโซ, ฮันนะฮ์ อาเรนดต์, ซิดนีย์ ฮุก เป็นต้น องค์การชาวยิวเพื่อปาเลสไตน์ยังได้ส่งจดหมายขอโทษอย่างเป็นทางการแด่กษัตริย์อับดุลละฮ์แห่งจอร์แดนแต่ถูกปัดตกไป และถือว่าคนยิวมีส่วนรับผิดชอบต่อเหตุการณ์นี้ รวมถึงยังเตือนถึง "ผลสืบเนื่องอย่างร้ายแรง" หากเกิดเหตุการณ์เช่นนี้ที่ใดอีก
เหตุสังหารหมู่นี้กลายมาเป็นเหตุการณ์จุดเปลี่ยนในความขัดแย้งระหว่างอิสราเอลกับโลกอาหรับ มีวาทกรรมเกิดขึ้นจากหลายฝ่ายเพื่อใช้โจมตีกันและกัน เช่น วาทกรรมจากชาวปาเลสไตน์พุ่งเป้าโจมตีอิสราเอล, โดยกลุ่มฮากานะฮ์เพื่อลดทอนบทบาทตัวเองในเหตุการณ์นี้ลง และโดยชาวอิสราเอลเพื่อกล่าวโทษกลุ่มอีร์กูนกับเลฮีว่าทำให้ชื่อของอิสราเอลต้องหม่นหมองผ่านการละเมิดซึ่งหลักการยิวว่าด้วยความเป็นบริสุทธิ์จากอาวุธ 
สี่วันถัดมา ในวันที่ 13 เมษายน มีการโจมตีเพื่อล้างแค้นในเยรูซาเลม โดยการโจมตีขบวนความช่วยเหลือทางการแพทย์ฮาดัสซะฮ์นี้เป็นผลให้มีชาวยิวถูกสังหาร 78 ราย ส่วนใหญ่เป็นบุคลากรทางการแพทย์ ส่วนแหล่งข้อมูลในหอจดหมายเหตุของกองทัพอิสราเอลที่บันทึกข้อมูลเกี่ยวกับการสังหารหมู่ที่ดัยร์ยาซีนยังคงมีสถานะเป็นความลับ
ลาไฮนา

ลาไฮนา (#เปลี่ยนทาง , อักษรโรมัน: Lahaina) เป็นสถานที่ซึ่งระบุในสำมะโน (CDP) ในเทศมณฑลเมาวี รัฐฮาวาย สหรัฐอเมริกา ซึ่งรวมถึงพื้นที่ของกาอานาปาลี และ กาปาลัว ข้อมูลตามสำมะโนปี 2020 มีประชากรอยู่อาศัยในลาไฮนาอยู่ที่ 12,702 คน ลาไฮนาครอบคลุมพื้นที่ของชายหาดตามทางหลวงฮาวายสาย 30 ตั้งแต่อุโมงค์ถึงปลายทิศใต้
เนื่องจากลาไฮนาตั้งอยู่บนเกาะเมาวี ซึ่งมีขนาดค่อนข้างเล็กและมีพื้นที่สำหรับพัฒนาน้อยกว่า อสังหาริมทรัพย์ในลาไฮนาจึงมีมูลค่าสูงกว่าหลายพื้นที่ในฮาวาย
ในเดือนสิงหาคม 2023 เหตุไฟป่าลามเข้าพื้นที่ลาไฮนา สร้างความเสียหายแก่พื้นที่และเป็นผลให้มีผู้เสียชีวิต 55 ราย มีสิ่งปลูกสร้างเสียหายราว 1,700 หลัง
ประวัติศาสตร์.
เลเล  เป็นชื่อโบราณของลาไฮนา ส่วนชื่อลาไฮนามาจากภาษาฮาวาย แปลว่า "ดวงอาทิตย์ที่โหดร้าย" ซึ่งสื่อถึงภูมิอากาศแบบร้อนแห้งของฮาวาย โดยย่านประวัติศาสตร์ของลาไฮนามีปริมาณน้ำฝนเพรยง ต่อปี
ในปี 1795 ก่อนการรวมเกาะในฮาวายเข้าด้วยกัน ลาไฮนาอยู่ภายใต้การปกครองของกาเมฮาเมฮามหาราช ลาไฮนาเคยเป็นราชธานีของราชอาณาจักรฮาวายในปี 1820 ถึง 1845 ต่อมา กาเมฮาเมฮาที่สาม ซึ่งชื่นชอบลาไฮนากว่าโฮโนลูลูซึ่งวุ่นวาย ได้สร้างเกาะขนาด ชื่อว่า โมกุอุลา ล้อมรอบด้วยทะเลสาบ โมกุฮินา (Moku Hina) ว่ากันว่าเป็นที่ประทับของกีวาฮีเน (Kiwahine) เทพารักษ์ของเกาะเมาวีและราชสกุลปิอิลานี (Pi'ilani royal line) ขึ้นที่ใกล้กับใจกลางของลาไฮนา 
ในปี 1824 เบ็ตซี สต็อกตัน ได้สร้างโรงเรียนมิสซังแห่งแรกที่เปิดสอนแก่สามัญชนในลาไฮนา หลังได้รับการร้องขอโดยผู้นำเผ่าในลาไฮนา
ในปี 1845 ได้ย้ายราชธานีแห่งฮาวายกลับไปยังโฮโนลูลู ต่อมาในศตวรรษที่ 19 ลาไฮนาเป็นศูนย์กลางของอุตสาหกรรม ล่าวาฬโลก มีเรือจอดมากมายที่ย่านริมน้ำของลาไฮนา ถนนริมน้ำของลาไฮนายังได้รับการขึ้นชื่อเป็นหนึ่งในสิบถนนที่เยี่ยมที่สุด ("Top Ten Greatest Streets") โดยองค์การวางแผนอเมริกัน
เฟร์นันโด บิยาบิเซนซิโอ

เฟร์นันโด อัลซิเบียเดส บิยาบิเซนซิโอ บาเลนเซีย (11 ตุลาคม 1963 – 9 สิงหาคม 2023) เป็นนักการเมืองและนักข่าวชาวเอกวาดอร์ ผู้สมัครรับเลือกตั้งประธานาธิบดีเอกวาดอร์ในการเลือกตั้งทั่วไป ปี 2023 เขาเคยดำรงตำแหน่งสมาชิกรัฐสภาตั้งแต่ปี 2021 จนกระทั่งการยุบสภาในวันที่ 17 พฤษภาคม 2023
ก่อนจะเริ่มต้นชีวิตในสายงานการเมือง บิยาบิเซนซิโอเคยเป็นนักข่าวสอบสวนที่ทำข่าวเกี่ยวกับความรุนแรงและการฉ้อโกงในประเทศเอกวาดอร์ เขาวิพากษ์วิจารณ์อดีตประธานาธิบดีราฟาเอล กอร์เรอา และต้องลี้ภัยไปยังเปรูหลังถูกกฎหมายเล่นงานจากการวิพากษ์วิจารณ์การทำงานของกอร์เรอา เขาถูกคุมขังในเรือนจำในเอกวาดอร์อยู่หลายเดือนก่อนที่คดีที่เขาถูกดำเนินคดีจะถูกถอนไปในปี 2018
เขาเคยล้มเหลวในการลงสมัครรับเลือกตั้งเป็นสมาชิกรัฐสภาในการเลือกตั้งทั่วไปปี 2017 ก่อนที่จะได้รับเลือกตั้งในการเลือกตั้งทั่วไป ปี 2021 ตามด้วยการประกาศลงสมัครรับเลือกตั้งประธานาธิบดีในปี 2023 ก่อนที่เขาจะถูกลอบสังหารในวันที่ 9 สิงหาคม 2023 ขณะหาเสียงในกรุงกีโต ราวสิบเอ็ดวันก่อนการเลือกตั้ง
การลอบสังหารเฟร์นันโด บิยาบิเซนซิโอ

เมื่อวันที่ 9 สิงหาคม 2023 สิบเอ็ดวันก่อนการเลือกตั้งทั่วไปในประเทศเอกวาดอร์ ปี 2023 เฟร์นันโด บิยาบิเซนซิโอ ผู้สมัครรับเลือกตั้งเป็นประธานาธิบดีเอกวาดอร์ ถูกลอบสังหารหลังเดินทางออกจากการหาเสียงในวิทยาลัยในกรุงกีโต ผู้ก่อเหตุคนหนึ่งถูกสังหารระหว่างการโจมตีและมีคนมุงโดยรอบได้รับบาดเจ็บจำนวนหนึ่ง "เดอะวอชิงตันโพสต์" ชี้ให้เห็นว่าการลอบสังหารนี้เกิดขึ้นท่ามกลางความรุนแรงจากกลุ่มอาชญากรรมที่สูงขึ้นในประเทศ หนึ่งเดือนก่อนหน้า อากุสติน อินเตรียโก นายกเทศมนตรีนครมันตาก็เพิ่งถูกลอบสังหาร
บิยาบิเซนซิโอกล่าวปราศรัยระหว่างการรณรงค์หาเสียงของพรรคโมบิมิเอนโตกอนส์ตรูเยในวิทยาลัยอันเดร์ซอน  ในกีโต เขาเสร็จสิ้นการกล่าวปราศรัยเมื่อเวลาราว 18:20 น. (เวลาเอกวาดอร์) และออกจากวิทยาลัย ขณะกำลังก้าวขึ้นรถกระบะสีขาวที่มีองครักษ์รายล้อม เขาถูกยิงเข้าที่ศีรษะรวมสามครั้ง และถูกนำตัวส่งไปยังคลินิกใกล้เคียงทันที ที่ซึ่งเขาถูกยืนยันว่าเสียชีวิตแล้ว ในเหตุการณ์นี้ยังมีบุคคลอื่นอีกเก้าคนได้รับบาดเจ็บ รวมถึงผู้ลงสมัครเลือกตั้งสมาชิกรัฐสภาหนึ่งคนและเจ้าหน้าที่ตำรวจสองคน ผู้ก่อเหตุยังได้ขว้างระเบิดมือใส่กลุ่มผู้ติดตามบิยาบิเซนซิโอ แต่ระเบิดนั้นไม่ทำงาน ในวันเดียวกัน พรรคยังรายงานว่ามีกลุ่มชายติดอาวุธเข้าโจมตีที่สำนักงานของพรรคด้วย
บิยาบิเซนซิโอเป็นผู้สมัครรับเลือกตั้งประธานาธิบดีเอกวาดอร์คนแรกที่ถูกลอบสังหารนับตั้งแต่อับดอน กัลเดรอน มุญโญซ เมื่อปี 1978
นายกรัฐมนตรีกาตาร์

นายกรัฐมนตรีกาตาร์ หรือเรียกอย่างเป็นทางการว่า นายกรัฐมนตรีแห่งรัฐกาตาร์  เป็นหัวหน้ารัฐบาลมีอำนาจเป็นลำดับสองของรัฐกาตาร์ Khalifa bin Hamad Al Thani เจ้าผู้ครองรัฐกาตาร์จากการรัฐประหารเมื่อวันที่ 22 กุมภาพันธ์ พ.ศ. 2515 เป็นผู้ดำรงตำแหน่งนี้พระองค์แรกนับจากวันที่ก่อตั้งเมื่อวันที่ 29 พฤษภาคม พ.ศ. 2513 พระองค์ดำรงตำแหน่งนายกรัฐมนตรีจนถึงการรัฐประหารเมื่อวันที่ 27 มิถุนายน พ.ศ. 2538 เมื่อ Hamad bin Khalifa Al Thani พระราชโอรสของพระองค์ปลดพระองค์ออกจากตำแหน่ง
เมื่อวันที่ 28 มกราคม พ.ศ. 2563 Khalid bin Khalifa bin Abdul Aziz Al Thani ขึ้นดำรงตำแหน่งนายกรัฐมนตรีแทน หลังจาก Abdullah bin Nasser bin Khalifa Al Thani ลาออก
หลังจากการลาออกของ Khalid ในเดือนมีนาคม พ.ศ. 2566 โมฮัมเหม็ด บิน อับดุลราห์มาน บิน จัสซิม อัล ธานี ได้รับการแต่งตั้งให้เป็นนายกรัฐมนตรีคนปัจจุบัน
รักของผมกับเจ้าชาย

เรด ไวท์ & รอยัล บลู รักของผมกับเจ้าชาย  เป็นภาพยนตร์แนวรักตลก ที่ออกฉายใน ค.ศ. 2023 กำกับโดยแมทธิว โลเปซ เป็นผลงานการกำกับเรื่องแรกของเขา และร่วมเขียนบทภาพยนตร์กับเท็ด มาลาเวอร์ สร้างจากนวนิยายชื่อเดียวกันใน ค.ศ. 2019 ของเคซีย์ แมคควิสตัน นำแสดงโดยเทย์เลอร์ ซาคาร์ เปเรซ และนิโคลัส กาลิตซีน แสดงคู่กันในบทบาทฐานะลูกชายของประธานาธิบดีสหรัฐและเจ้าชายอังกฤษที่ตกหลุมรักกัน โดยมีอูมา เธอร์แมน, สตีเฟน ฟราย, ซาราห์ ชาฮิ, ราเชล ฮิลสัน และเอลลี แบมเบอร์ ปรากฏในบทบาทสมทบอีกด้วย
ใน ค.ศ. 2019 แอมะซอนสตูดิโอส์ได้ประกาศการพัฒนาบทภาพยนตร์โดยมีเกร็ก เบอร์ลันติ เป็นผู้อำนวยการสร้าง โลเปซได้รับการประกาศให้เป็นผู้กำกับและเขียนบทร่วมกับมาลาเวอร์ ใน ค.ศ. 2021 การประกาศคัดเลือกนักแสดงเริ่มขึ้นในเดือนมิถุนายน ค.ศ. 2022 โดยมีซาคาร์ เปเรซ, กาลิตซีน และเธอร์แมน ประกาศให้รับบทตามลำดับ นักแสดงที่เหลือส่วนใหญ่ได้รับการประกาศในเดือนถัดไป การถ่ายภาพหลักเกิดขึ้นในอังกฤษระหว่างเดือนมิถุนายนถึงสิงหาคม ค.ศ. 2022
"รักของผมกับเจ้าชาย" เข้าฉายรอบปฐมทัศน์ที่บีเอฟไอไอแมกซ์ที่ลอนดอนเมื่อวันที่ 22 กรกฎาคม ค.ศ. 2023 และเผยแพร่ทางแอมะซอนไพรม์วิดีโอในวันที่ 11 สิงหาคม
เรื่องย่อ.
อเล็กซ์ แคลร์มอนต์-ดิแอซ (เทย์เลอร์ ซาคาร์ เปเรซ) เป็นบุตรชายของเอลเลน แคลร์มอนต์ ประธานาธิบดีหญิงคนแรกของสหรัฐ ซึ่งกำลังลงสมัครรับเลือกตั้งใหม่ ในระหว่างการเยือนสหราชอาณาจักรในพิธีอภิเษกสมรส ได้มีเรื่องทะเลาะวิวาทกับเจ้าชายเฮนรี เจ้าชายแห่งอังกฤษ (นิโคลัส กาลิตซีน) เหตุการณ์ในครั้งนี้ได้ถูกถ่ายภาพและถูกเผยแพร่ ทั้งสองฝ่ายจึงถูกบังคับให้แสร้งทำเป็นว่าเป็นเพื่อนกันโดยไม่เต็มใจ เพื่อป้องกันไม่ให้กลายเป็นวิกฤตทางการทูตและสื่อที่จะหันเหความสนใจจากการเลือกตั้งแม่ของอเล็กซ์ เมื่อเวลาผ่านไปทั้งสองสนิทสนมจนพัฒนากลายมาเป็นความสัมพันธ์แบบ 'เพื่อนที่มีเซ็กส์ด้วยกันได้' และตกหลุมรักในเวลาต่อมา
นักแสดง.
นอกจากนี้ยังมีโปโล โมริน, ชารอน ดี. คลาร์ก, อักเช ขันนะ, อาเหม็ด เอลฮาจ และฮวน คาสตาโน มาร่วมในการแสดงภาพยนตร์ด้วย
วันช้างโลก

วันช้างโลก  เป็นงานประจำปีสากลในวันที่ 12 สิงหาคม ซึ่งอุทิศให้กับการอนุรักษ์และคุ้มครองช้างของโลก เกิดขึ้นครั้งเเรกในปี พ.ศ. 2554 โดยผู้สร้างภาพยนตร์ชาวแคนาดา แพทริเซีย ซิมส์ และไมเคิล คลาร์ก จากคานาซเวสต์ พิคเจอร์ส และศิวพร ทรรทรานันท์ เลขาธิการมูลนิธิคืนช้างสู่ธรรมชาติในประเทศไทย มีการก่อตั้ง สนับสนุน และเปิดตัวอย่างเป็นทางการโดยแพทริเซีย ซิมส์ และมูลนิธิคืนช้างสู่ธรรมชาติเมื่อวันที่ 12 สิงหาคม พ.ศ. 2555 ตั้งแต่นั้นเป็นต้นมา แพทริเซีย ซิมส์ยังคงเป็นผู้นำ สนับสนุน และชี้นำวันช้างโลก ซึ่งปัจจุบันได้รับการยอมรับและเฉลิมฉลองโดยองค์กรด้านสัตว์ป่ากว่า 100 องค์กรและบุคคลจำนวนมากในหลายประเทศทั่วโลก
เป้าหมาย.
เป้าหมายของวันช้างโลกคือการสร้างความตระหนักรู้ถึงสถานการณ์เร่งด่วนของช้าง แอฟริกา และ เอเชีย และเพื่อแบ่งปันความรู้และแนวทางแก้ไขในเชิงบวกสำหรับการดูแลและการจัดการช้างป่าและเชลยศึกที่ดีขึ้น ช้างแอฟริกาถูกระบุว่าเป็น "กลุ่มเปราะบาง" และช้างเอเชียอยู่ในสถานะ "ใกล้สูญพันธุ์" ใน รายชื่อสัตว์ใกล้สูญพันธุ์ของ IUCN นักอนุรักษ์คนหนึ่งระบุว่าทั้งช้างแอฟริกาและเอเชียเผชิญกับการสูญพันธุ์ภายในสิบสองปี ประมาณการประชากรในปัจจุบันประมาณ 400,000 ตัวสำหรับช้างแอฟริกา และ 40,000 ตัวสำหรับช้างเอเชีย แม้ว่าจะเป็นที่ถกเถียงกันอยู่ว่าตัวเลขเหล่านี้สูงเกินไป
ประวัติ.
วันช้างโลกจัดขึ้นครั้งแรกเมื่อวันที่ 12 สิงหาคม พ.ศ. 2555 ภาพยนตร์เรื่อง Return to the Forest บรรยายโดยวิลเลียม แชตเนอร์ เป็นเรื่องเกี่ยวกับการนำช้างเอเชียที่ถูกจับกลับคืนสู่ธรรมชาติ และได้รับการปล่อยตัวในวันช้างโลกครั้งแรก ภาพยนตร์สารคดีภาคต่อเรื่อง When Elephants Were Young ซึ่งบรรยายโดยแชตเนอร์เช่นกัน บรรยายถึงชีวิตของชายหนุ่มและช้างหนุ่มในประเทศไทย
เอ็กซ์เมน vs. สตรีทไฟเตอร์

เอ็กซ์เมน vs. สตรีทไฟเตอร์  เป็นวิดีโอเกมต่อสู้ข้ามฝั่งที่พัฒนาและเผยแพร่โดยบริษัทแคปคอม โดยเป็นเกมต่อสู้เกมที่สามของแคปคอมที่มีตัวละครมาร์เวลคอมิกส์ ต่อจาก"" และ"มาร์เวลซูเปอร์ฮีโรส์" รวมถึงเป็นภาคแรกในซีรีส์"มาร์เวล vs. แคปคอม" ซึ่งตามชื่อเกม เกมนี้มีตัวละครจากแฟรนไชส์"เอ็กซ์เมน"ของมาร์เวล และการเลือกตัวละครจากซีรีส์"สตรีทไฟเตอร์"ของแคปคอม เดิมเกมนี้ได้รับการเปิดตัวในฐานะเกมอาร์เคดหยอดเหรียญเมื่อ ค.ศ. 1996 แล้วได้รับการพอร์ตสู่เซกา แซตเทิร์น ใน ค.ศ. 1997 และเพลย์สเตชันใน ค.ศ. 1998
"เอ็กซ์เมน vs. สตรีทไฟเตอร์" มีรูปแบบการเล่นคล้ายกับ"สตรีทไฟเตอร์" แต่รวมการเลือกตัวละครคู่และการต่อสู้แบบแท็กทีม ผู้เล่นแต่ละคนเลือกตัวละครสองตัวเพื่อชิงชัยในการต่อสู้แบบตัวต่อตัว โดยพยายามเอาชนะทีมตรงข้าม และผู้เล่นจะได้รับความสามารถในการสลับไปมาระหว่างตัวละครของพวกเขาได้ทุกเมื่อในระหว่างการแข่ง นอกจากนี้ เกมดังกล่าวยังรวมองค์ประกอบจำนวนมากจาก"เอ็กซ์เมน: ชิลเดรนออฟดิอะตอม" รวมถึง"มาร์เวลซูเปอร์ฮีโรส์"
เกมนี้ได้รับการวิจารณ์ในเชิงบวกโดยทั่วไป โดยนักวิจารณ์ยกย่องรูปแบบการเล่นและคุณภาพแอนิเมชันสไปรต์ ในขณะที่พอร์ตเซกา แซตเทิร์น ได้รับการยกย่องว่ายังคงรักษาประสบการณ์ของเวอร์ชันอาร์เคดดั้งเดิมไว้ได้ ส่วนพอร์ตเพลย์สเตชันก็พบกับการตอบรับที่สำคัญแบบผสมไปจนถึงเชิงลบสำหรับการลบคุณสมบัติหลายอย่าง เช่น การต่อสู้แบบแท็กทีม โดยการเปลี่ยนแปลงดังกล่าวได้ทำขึ้นเพื่อตอบสนองต่อข้อจำกัดทางเทคนิคของเพลย์สเตชัน อนึ่ง "มาร์เวลซูเปอร์ฮีโรส์ vs. สตรีทไฟเตอร์" ซึ่งเป็นภาคต่อของเกมนี้ได้รับการเปิดตัวใน ค.ศ. 1997
รูปแบบการเล่น.
เกมนี้คล้ายกับเกม"สตรีทไฟเตอร์"ต่าง ๆ ของบริษัทแคปคอม "เอ็กซ์เมน vs. สตรีทไฟเตอร์"เป็นเกมต่อสู้แบบ 2 มิติ ที่ผู้เล่นควบคุมตัวละครต่าง ๆ เพื่อต่อสู้แบบตัวต่อตัว โดยพยายามน็อกเอาต์คู่ต่อสู้โดยทำให้พลังชีวิตของพวกเขาหมดลง เกมนี้ถือเป็นภาคอย่างเป็นทางการภาคแรกในซีรีส์"มาร์เวล vs. แคปคอม" รวมถึงมีการเลือกตัวละครคู่และการต่อสู้แบบแท็กทีม ซึ่งแทนที่จะเป็นรูปแบบชนะจากสองในสามยกโดยทั่วไป การแข่งแต่ละแมตช์จะประกอบด้วยยกเดียว ผู้เล่นเลือกตัวละครสองตัวเมื่อเริ่มการแข่ง โดยแต่ละตัวจะมีมาตรวัดชีวิตของตัวเอง ซึ่งผู้เล่นควบคุมตัวละครได้ทีละตัว ในขณะที่อีกตัวรออยู่นอกจอ โดยตัวละครเริ่มต้นสามารถแท็กตัวละครนอกจอได้ตลอดเวลาระหว่างการต่อสู้ ทั้งนี้ ตัวละครที่พักอยู่จะค่อย ๆ ฟื้นฟูพลังชีวิตส่วนหนึ่งในขณะที่ตัวละครปัจจุบันกำลังต่อสู้ หากตัวละครตัวหนึ่งสูญเสียพลังชีวิตทั้งหมด คู่หูแท็กจะเข้ามามีบทบาทโดยอัตโนมัติ แมตช์ดังกล่าวจะดำเนินต่อไปจนกว่าตัวละครทั้งสองของทีมจะพ่ายแพ้ หากหมดเวลาก่อนที่ทีมใดทีมหนึ่งจะถูกน็อก ผู้เล่นที่มีพลังชีวิตรวมกันมากที่สุดจะได้รับการประกาศให้เป็นฝ่ายชนะ
เกมดังกล่าวยืมรูปแบบการเล่นจำนวนมากจากการร่วมทุนที่ได้รับลิขสิทธิ์จากมาร์เวลก่อนหน้านี้ของแคปคอมอย่าง"" และ"มาร์เวลซูเปอร์ฮีโรส์" เช่น "ซูเปอร์จัมป์" ซึ่งเป็นความสามารถในการกระโดดสูงกว่าปกติ และ "แอเรียลเรฟ" ซึ่งเป็นความสามารถในการทำคอมโบใส่คู่ต่อสู้ขณะอยู่ในอากาศ นอกจากนี้ "เอ็กซ์เมน vs. สตรีทไฟเตอร์" ยังมีระบบมิเตอร์ที่คล้ายกับเกมสองเกมที่กล่าวมาข้างต้นที่เรียกว่า "ไฮเปอร์คอมโบเกจ" ขณะที่ตัวละครดำเนินท่าหรือได้รับความเสียหาย เกจไฮเปอร์คอมโบของผู้เล่นจะค่อย ๆ เต็ม ผู้เล่นสามารถใช้มิเตอร์เพื่อใช้เทคนิคพิเศษต่าง ๆ เช่น "ไฮเปอร์คอมโบ" ซึ่งสร้างความเสียหายจำนวนมาก, "แวริอะเบิลคอมบิเนชัน" ซึ่งทั้งสองตัวละครใช้ไฮเปอร์คอมโบพร้อมกัน และ "แวริอะเบิลเคาน์เตอร์" ซึ่งเปลี่ยนบล็อกการป้องกันเป็นการตอบโต้ด้วยการแท็กตัวละครนอกหน้าจอ
เลดี้ฝรั่งดอง

เลดี้ฝรั่งดอง เป็นภาพยนตร์ไทยแนวโรแมนติก คอมเมดี้ ดรามา ถ่ายทำ ณ ประเทศออสเตรีย สร้างโดยสีบุญเรืองฟิล์ม นำแสดงโดย พร้อมพงศ์ นพฤทธิ์, จารุณี สุขสวัสดิ์, อรัญญา นามวงศ์, ภัทรา ทิวานนท์ ภาพยนตร์เรื่องนี้ถือเป็นการรับบทพระเอกเต็มตัวครั้งแรกของพร้อมพงศ์ เข้าฉายเมื่อวันที่ 3 พฤศจิกายน พ.ศ. 2527 โรงภาพยนตร์เอเธนส์ พาราไดซ์ วอร์เนอร์ กรุงเกษม รามา สิริรามา นครหลวงรามา ลาดพร้าวสะพาน 2 
ต่อมาในปี พ.ศ. 2532 ทางสีบุญเรืองได้นำมาสร้างเป็นละครโทรทัศน์ทางช่อง 9 นำแสดงโดย อนันต์ บุนนาค, แทมมี่ แอนด์ชูศรี
ตะหลิว

ตะหลิว เป็นเครื่องมือซึ่งประกอบไปด้วยด้ามจับและมีส่วนปลายเป็นแผ่นบางแบน โดยทั่วไปมักใช้สำหรับการประกอบอาหาร โดยเฉพาะในอาหารจีน และ อาหารญี่ปุ่น
ส่วนปลายของตะหลิวนั้นจะทำเป็นลักษณะแบนราบเป็นแผ่นกระดาน มีหน้าที่กวนและทาสารเหนียว หรือใช้ขูดออก และในบางทีก็อาจใช้ตัดเหมือนเป็นใบมีด นอกจากนี้แล้วตะหลิวที่มีความแข็งแรงในระดับหนึ่งสามารถใช้งัดเปิดออกโดยดันเข้าไปในช่องว่างแคบ ๆ หรือใช้เป็นคาน เพื่อดันขึ้น
วัสดุ.
วัสดุที่ใช้ทำตะหลิวนั้นอาจมีหลากหลายชนิด เช่น ไม้ หรือ ไม้ไผ่ ไปจนถึง โลหะ (โดยเฉพาะเหล็กกล้าที่ยืดหยุ่นได้) หรือ เรซินสังเคราะห์ หรือ พลาสติก ความแข็งของตะหลิวอาจแตกต่างกันไปตั้งแต่อ่อนเหมือนยาง ไปจนถึงแข็งเหมือนเซรามิก ขึ้นอยู่กับการใช้งาน
รากศัพท์.
คำว่า "ตะหลิว" ที่ใช้ในภาษาไทยนั้นมีที่มาจากภาษาแต้จิ๋ว คำว่า 鼎溜 (เพ็งอิม: dian2 liu6, IPA: /tĩã³⁵ liu³⁵/) อ่านว่า "เตี๋ย*หลิว"
เดอะไนน์ทีนเอตตีไนน์เวิลด์ทัวร์

เดอะไนน์ทีนเอตตีไนน์เวิลด์ทัวร์  เป็นคอนเสิร์ตทัวร์ครั้งที่ 4 ของนักร้องและนักแต่งเพลงชาวอเมริกัน เทย์เลอร์ สวิฟต์ เพื่อสนับสนุนสตูดิโออัลบั้มชุดที่ 5 "1989" (2014) สวิฟต์ประกาศการทัวร์ครั้งแรกในอเมริกาเหนือ ยุโรป ญี่ปุ่น และโอเชียเนียในเดือนพฤศจิกายนและธันวาคม ค.ศ. 2014 เธอประกาศวันที่เพิ่มเติมสำหรับสิงคโปร์และจีนในเดือนมิถุนายน ค.ศ. 2015 และประกาศครั้งสุดท้ายของการแสดงรอบที่สามในเมลเบิร์นในเดือนถัดมา
ทัวร์ใช้เวลาเจ็ดเดือนในการวางแผนและสามเดือนในการซักซ้อม เช่นเดียวกับทัวร์ครั้งก่อน ๆ ของเธอ สวิฟต์มีส่วนอย่างมากในการวางแผนและการออกแบบเวทีของเดอะไนน์ทีนเอตตีไนน์เวิลด์ทัวร์ เธอมุ่งสร้างประสบการณ์ที่ใกล้ชิดกับผู้ชมคอนเสิร์ต ซึ่งเธอพบว่าความท้าทายคือการแสดงที่จัดขึ้นในสนามกีฬา เพลงส่วนใหญ่ในรายการมาจากอัลบั้ม "1989"; เพลงเพิ่มเติมบางส่วนมาจากอัลบั้มเก่าของสวิฟต์ ได้รับการตีความใหม่ด้วยการผลิตที่เน้นการสังเคราะห์มากขึ้นเพื่อให้สอดคล้องกับซาวด์สเคปของอัลบั้ม "1989" ในรายการทัวร์ครั้งต่าง ๆ เธอแสดง "เพลงเซอร์ไพรส์" จากแคตตาล็อก ทัวร์เริ่มในวันที่ 5 พฤษภาคม ค.ศ. 2015 ในโตเกียว ประเทศญี่ปุ่น และสิ้นสุดในวันที่ 12 ธันวาคม ค.ศ. 2015 ในเมลเบิร์น ออสเตรเลีย รวม 85 รอบการแสดง สำหรับการแสดงหลายรายการ สวิฟต์ได้เชิญแขกรับเชิญพิเศษบนเวทีร่วมกับเธอ รวมถึงนักดนตรี นักแสดง นักกีฬา และนางแบบ ซึ่งสื่อเรียกเธอว่า "ทีม"
เป็นทัวร์ที่ทำรายได้สูงสุดของโลกใน ค.ศ. 2015 เดอะไนน์ทีนเอตตีไนน์เวิลด์ทัวร์ขายตั๋วเข้าชมได้มากกว่า 2.278 ล้านใบและทำรายได้มากกว่า 250.7 ล้านดอลลาร์ ได้รับการยกย่องจากนักวิจารณ์ที่ยกย่องการแสดงบนเวทีและการเชื่อมต่อกับผู้ชมของสวิฟต์ ในขณะเดียวกันการปรากฏตัวของเธอพร้อมกับแขกรับเชิญพิเศษจำนวนมากได้ดึงดูดความคิดเห็นเกี่ยวกับภาพลักษณ์ใหม่ของเธอในฐานะป็อปสตาร์ ซึ่งก่อนหน้านี้เป็นที่รู้จักในฐานะนักร้องนักแต่งเพลงแนวคันทรี และความรู้สึกที่แท้จริงที่เธอยังคงรักษาไว้ เมื่อวันที่ 20 ธันวาคม ค.ศ. 2015 สวิฟต์เปิดตัวภาพยนตร์คอนเสิร์ตเดอะไนน์ทีนเอตตีไนน์เวิลด์ทัวร์ไลฟ์ร่วมกับแอปเปิลมิวสิก ถ่ายทำเมื่อวันที่ 28 พฤศจิกายน ค.ศ. 2015 ที่สนามกีฬาออสเตรเลียในซิดนีย์ ประเทศออสเตรเลีย ภาพยนตร์มีฟุตเทจเบื้องหลังฉากเพิ่มเติมของแขกรับเชิญพิเศษจากรายการอื่น ๆ ทั่วทั้งอเมริกาเหนือและยุโรป
รายการเพลง.
รายการเพลงดังต่อไปนี้มาจากการแสดงในวันที่ 5 พฤษภาคม ค.ศ. 2015 ที่โตเกียว ซึ่งไม่ได้เป็นตัวแทนของการแสดงทั้งหมดตลอดทั้งทัวร์
พิพิธภัณฑ์เปร์กาโมน

พิพิธภัณฑ์เปร์กาโมน ([ˈpɛʁ.ɡa.mɔn.muˌzeː.ʊm]) เป็นอาคารอนุรักษ์บนเกาะพิพิธภัณฑ์ในย่านมิทเทอ เบอร์ลิน ประเทศเยอรมนี สร้างขึ้นในระหว่างปี 1910 ถึง 1930 ตามพระราชดำริของจักรพรรดิวิลเฮ็ล์มที่ 2 แห่งเยอรมนี ตามแปลนที่ออกแบบโดยอัลเฟรท เม็สเซิล และลูทวิช ฮ็อฟมัน ตามสถาปัตยกรรมแบบคลาสสิกลดทอน พิพิธภัณฑ์ในฐานะส่วนหนึ่งของหมู่พิพิธภัณฑ์บนเกาะพิพิธภัณฑ์ได้รับการขึ้นทะเบียนเป็นแหล่งมรดกโลกยูเนสโกในปี 1999 สมบัติจัดแสดงชิ้นสำคัญของพิพิธภัณฑ์รวมถึงแท่นบูชาเปร์กาโมน, ประตูตลาดมีแลโตส, ประตูอิชตาร์และเส้นทางมุ่งสู่ประตูจากบาบิโลน, ฟาซาดมชัตตา, ห้องอะเลปโป และชิ้นส่วนประติมากรรมมหากาพย์กิลกาเมช
นับตั้งแต่ปี 2014 มา อาคารบางส่วนปิดปรับปรุง โดยส่วนของแท่นบูชาเปร์กาโมนคาดว่าจะแล้วเสร็จในปี 2025 กระนั้นมีประกาศในเดือนมีนาคมว่าจะปิดเข้าชมตั้งแต่เดือนพฤศจิกายน พ.ศ. 2566 เป็นต้นไปเพื่อการบำรุงรักษาในองค์รวมซึ่งจำเป็นอย่างมาก และคาดว่าจะเปิดอีกครั้งในปี 2027 เป็นอย่างเร็ว
ประตูอิชทาร์

ประตูอิชทาร์  เป็นประตูลำดับที่แปดในนครบาบิโลนชั้นใน ปัจจุบันคือพื้นที่ฮิลละฮ์ แคว้นบาบิล ประเทศอิรัก สร้างขึ้นในราว 575 ปีก่อนคริสต์กาล โดยดำริของกษัตริย์เนบูชัดเนซซาร์ที่สองเพื่อเป็นประตูเมืองทางเหนือของนครชั้นใน ประตูนี้เป็นส่วนหนึ่งของกำแพงเมืองขนาดใหญ่ที่ประกอบด้วยทางเดินมุ่งหน้าสู่ตัวประตู
โครงสร้างเดิมมีลักษณะเป็นประตูสองชั้นโดยบานขนาดใหญ่อยู่ด้านหลัง ผนังประดับประดาด้วยเครื่องเคลือบดินเผาส่วนใหญ่เคลือบสีน้ำเงิน มีภาพของสัตว์และเทพเจ้าในลักษณะนูนต่ำประดับ ประตูมีความสูง และมีฐานใต้ดินของเดินที่ลึก อยู่ใต้ดิน นักโบราณคดีชาวเยอรมัน โรเบิร์ต โคลเดเวย์ เป็นผู้นำการขุดค้นพื้นที่นี้ระหว่างปี 1904 ถึง 1914 หลังสิ้นสุดสงครามโลกครั้งที่หนึ่งในปร 1918 ประตูชิ้นหน้าซึ่งมีขนาดเล็กกว่าได้ถูกนำมาก่อสร้างใหม่ที่พิพิธภัณฑ์แพร์กามอนในเบอร์ลิน
กษัตริย์เนบูชัดเนซซาร์ที่สอง (Nebuchadnezzar II) ครองราชย์ระหว่างปี 604–562 ปีก่อนคริสต์กาล ในรัชสมัยถือเป็นยุคทองของจักรวรรดิบาบิโลนใหม่ กษัตริย์เนบูชัดเนซซาร์ที่สองยังปรากฏในพระคัมภีร์ไบเบิลในฐานะผู้ยึดครองนครเยรูซาเลมได้ พระองค์มีพระราชดำริให้ก่อสร้างประตูขึ้น อุทิศแด่เทพีบาบิโลน นามว่า อิชทาร์ (Ishtar) ประตูสร้างขึ้นโดยใช้อิฐเคลือบและตกแต่งด้วยรูปนูนต่ำแสดง "มูชยูชชู" (มังกร), วัวป่าเอาโรช, สิงโต สับแถวกันไป สัตว์ทั้งสามชนิดนี้แทนเทพเจ้า มาร์ดุก, อาดัด และ อิชทาร์ ตามลำดับ
สถานทูตอิรักในปักกิ่งยังมีฟาซาดบางส่วนสร้างเลียนแบบจากประตูอิชทาร์ ฟาซาดของสถานทูตอิรักในอัมมัน ประเทศจอร์แดน มีลักษณะคล้ายกับประตูอิชทาร์เช่นกัน
เอลีซา โบนาปาร์ต

มารี แอน เอลีซา โบนาปาร์ต  เป็นน้องสาวของนโปเลียน โบนาปาร์ต ซึ่งภายหลังการปราบดาภิเศษของพี่ชายเป็นจักรพรรดิแห่งฝรั่งเศส เธอก็ได้รับยศเป็นเจ้าหญิงผู้ครองลุคคาและปีอมบีโน (อันเป็นนครรัฐขนาดเล็กในอิตาลี) และเป็นแกรนด์ดัชเชสแห่งตอสคานา 
เอลีซาเกิดที่เกาะคอร์ซิกา เป็นบุตรคนที่สี่และเป็นบุตรหญิงคนแรกของนายการ์โล บูโอนาปาร์เต กับนางเลตีเซีย ราโมลีโน ถือเป็นผู้หญิงเพียงคนเดียวในบรรดาพี่น้องโบนาปาร์ตที่มีอำนาจการปกครองดินแดน ในขณะที่น้องสาวคนอื่นได้รับยศที่ตั้งไว้เป็นเกียรติยศเท่านั้น เนื่องจากโดยปกติ นโปเลียนไม่ชอบให้สตรียุ่งเกี่ยวกับกิจการบ้านเมือง อย่างไรก็ตาม ภายหลังนโปเลียนสละราชสมบัติตามสนธิสัญญาฟงแตนโบลในปี 1814 เอลีซาก็ถูกถอดจากตำแหน่งและถูกทางการออสเตรียควบคุมตัวไว้ที่ป้อมปราการเมืองบรึน (ปัจจุบันอยู่ในประเทศเช็กเกีย) 
ครึ่งปีต่อมา นางได้รับอนุญาตให้พำนักในตรีเยสเตและได้รับยศใหม่เป็น "เคาน์เตสแห่งกอมปิญาโน" เอลีซาป่วยเสียชีวิตในปี 1820 สิริอายุสี่สิบปี ถือเป็นคนเดียวในบรรดาพี่น้องที่ตายก่อนนโปเลียน
ฌันดาร์เมินมาคท์

ฌันดาร์เมินมาคท์  เป็นจัตุรัสในเบอร์ลินและที่ตั้งของหมู่สิ่งปลูกสร้างที่รวมถึงค็อนท์แซร์ทเฮาส์ (หอแสดงดนตรี), อาสนวิหารฝรั่งเศส และอาสนวิหารเยอรมัน ตรงกลางจัตุรัสมีรูปปั้นขนาดใหญ่ของกวีฟรีดริช ชิลเลอร์ จัตุรัสนี้สร้างขึ้นโดยโยฮัน อาร์น็อลท์ เนริง ในช่วงปลายศตวรรษที่ 17 ในชื่อ "ลินเดิน-มาคท์"  และสร้างขึ้นใหม่โดยเกออร์ค คริสทีอัน อุงเงอร์ ในปี 1773 ชื่อของจัตุรัสฌันดาร์เมินมาคท์ได้มาจากกรมทหารม้าเครื่องเกราะปรัสเซียกรมหนึ่งที่มีชื่อว่า #เปลี่ยนทาง ซึ่งมีโรงเลี้ยงม้าอยู่ที่จัตุรัสนี้จนถึงปี 1773 อาคารส่วนใหญ่ในจัตุรัสเสียหายอย่างหนักจากสงครามโลกครั้งที่สอง แต่ได้รับการฟื้นฟูบูรณะทั้งหมดแล้ว
จัตุรัสสร้างขึ้นครั้งแรกในปี 1688 เพื่อใช้จัดตลาดนัดและเป็นส่วนหนึ่งของการขยายนครเบอร์ลินออกมาทางตะวันตกในย่านฟรีดริชสตัท
ในช่วงเทศกาลคริสต์มาส ตลาดคริสต์มาสที่จัตุรัสนี้ถือเป็นหนึ่งในตลาดคริสต์มาสที่ได้รับความนิยมที่สุดในเบอร์ลิน
ชาร์เลอ เดอ เกเตอลาเรอ

ชาร์เลอ มาร์ก เอส. เดอ เกเตอลาเรอ (เกิด 10 มีนาคม ค.ศ. 2001) เป็นนักฟุตบอลอาชีพชาวเบลเยียม ปัจจุบันเล่นในตำแหน่งกองกลางตัวรุกให้แก่สโมสรอาตาลันตา (ผ่านการยืมตัวจากเอซี มิลาน) และทีมชาติเบลเยียม
ระดับสโมสร.
กลึบบรึคเคอ.
เดอ เกเตอลาเรอ เข้าร่วมทีมกลึบบรึคเคอ กาเฟ เมื่ออายุได้ 7 ขวบ และทำงานเป็นเด็กเก็บลูกบอลด้วย เขายังเล่นเทนนิสระดับเยาวชน แต่เลือกที่จะเล่นฟุตบอลมากกว่า
เขาลงแข่งนัดแรกให้กับทีมชุดใหญ่ในวันที่ 25 กันยายน ค.ศ. 2019 เมื่อเขาเล่นเต็มนัดในเบลเยียมคัพ ฤดูกาล 2019–20 ที่พบกับฟรังก์ส โบแรนส์
เมื่อวันที่ 22 ตุลาคม ค.ศ. 2019 เขาเปิดตัวในยูฟ่าแชมเปียนส์ลีกโดยพบกับปารีแซ็ง-แฌร์แม็ง เขาถูกเปลี่ยนตัวออกในนาทีที่ 57 ในขณะที่กลึบบรึคเคอตามปารีแซ็ง-แฌร์แม็งอยู่ 0–1 ในที่สุดการแข่งขันก็จบลงด้วยการแพ้ 0–5 จากนั้นในวันที่ 5 กุมภาพันธ์ ค.ศ. 2020 เขาทำประตูในประตูที่ 2–1 ซึ่งทำให้ทีมของเขาชนะทีมZulte Waregem เพื่อเข้าชิงเบลเยียมคัพ รอบชิงชนะเลิศ
ณ วันที่ 20 ตุลาคม ค.ศ. 2020 เดอ เกเตอลาเรอทำประตูในนาทีที่ 93 เอาชนะทีมเซนิตเซนต์ปีเตอส์เบิร์ก 2–1 ในรอบแบ่งกลุ่มของยูฟ่าแชมเปียนส์ลีก ฤดูกาล 2020–21
เอซี มิลาน.
ณ วันที่ 2 สิงหาคม ค.ศ. 2022 เดอ เกเตอลาเรอเข้าร่วมกับเอซี มิลานในเซเรียอาโดยมีสัญญาจ้างถึงวันที่ 30 มิถุนายน ค.ศ. 2027 พร้อมเซ็นสัญญาด้วยค่าตัวที่รายงานว่าอยู่ในช่วง 35 ล้านยูโร อย่างไรก็ตาม เดอ เกเตอลาเรอไม่สามารถเติมเต็มความคาดหวังเบื้องต้นของ "รอสโซเนรี" โดยทำประตูไม่ได้เลยตลอดทั้งฤดูกาล และออกสตาร์ทในลีกได้เพียง 9 นัดเท่านั้น
อาตาลันตา.
จากนั้นในวันที่ 16 สิงหาคม ค.ศ. 2023 ทางอาตาลันตายืนยันลงนามยืมตัวเดอ เกเตอลาเรอจากเอซี มิลานอย่างเป็นทางการ
 "ณ วันที่ 20 สิงหาคม 2023 "
 "ณ วันที่ 28 มีนาคม ค.ศ. 2023 "
นาฬิกาเวลาโลก (อเล็คซันเดอร์พลัทซ์)

นาฬิกาเวลาโลก  หรือ เวลท์ไซทัวร์  หรือรู้จักในชื่อ เวลานาฬิกาโลกยูเรนัส  เป็นนาฬิกาเวลาโลกขนาดใหญ่ทรงหมุนบนแท่นตั้งอยู่บนจัตุรัสอเล็คซันเดอร์พลัทซ์ในเขตมิตเตอ เบอร์ลิน ตัวเลขซึ่งปรากฏบนโลหะรูปวงกลมของนาฬิกาบอกเวลาปัจจุบันใน 148 นครทั่วโลก นาฬิกาโลกนี้ตั้งขึ้นในปี 1969 และกลายมาเป็นจุดนัดพบและสถานที่ท่องเที่ยวสำคัญนับจากนั้น นาฬิกาโลกได้รับการประกาศเป็นอนุสรณ์อันมีความสำคัญทางประวัติศาสตร์และวัฒนธรรมในปี 2015 โดยรัฐบาลของเยอรมนี
นครในเขตเวลาที่ไม่เป็นชั่วโมงพอดีจาก UTC จะแสดงเวลาที่เลื่อนออก (offset) เป็นนาทีเขียนอยู่ข้างชื่อนคร เช่น นิวเดลี ซึ่งตั้งอยู่ในเขตเวลามาตรฐานอินเดีย (IST) ซึ่ง บนนาฬิกาเขียนว่า "NEW DELHI +30`"
ประวัติศาสตร์.
นาฬิกาโลกขนาดสิบหกตันนี้เปิดสู่สาธารณชนในวันที่ 30 กันยายน 1969 ไม่นานหลังครบรอบยี่สิบปีของสาธารณรัฐประชาธิปไตยเยอรมนี ควบคู่กับหอโทรทัศน์เบอร์ลิน ("") การตั้งนาฬิกานี้เป็นส่วนหนึ่งของแผนแม่บทในการขยายและจัดระเบียบจัตุรัสอเล็คซันเดอร์พลัทซ์ ที่ซึ่งหลังสิ้นสุดการพัฒนาตามแผน จัตุรัสขยายขนาดขึ้นกว่าสี่เท่าเมื่อเทียบกับหลังสงครามโลกครั้งที่สองสิ้นสุด
นาฬิกานี้เป็นผลงานออกแบบโดยนักออกแบบ เอริช โฌห์น ซึ่งในเวลานั้นเป็นลูกจ้างในกลุ่มวางแผนเพื่อพัฒนาอเล็คซันเดอร์พลัทซ์ ภายใต้กำกับการของวัลแทร์ โวมัคคา ก่อนจะมาออกแบบนาฬิกานี้ เขาเป็นอาจารย์อยู่ที่ วิทยาลัยศิลปะประยุกต์และบริสุทธิ์ ไวเบนเซ (Kunsthochschule Berlin-Weißensee) โดยสอนวิชาการออกแบบผลิตภัณฑ์ เขามีแนวคิดจะสร้างนาฬิกาขึ้นกลางจัตุรัสนี้หลังเห็นซากของนาฬิกาสาธารณะ อูรานีอาซ็อยเลอ (Uraniasäule) หรือรู้จักในชื่อ เว็ตแตร์ซ็อยเลอ (Wettersäule) ซึ่งสร้างขึ้นตั้งแต่ก่อนสงครามโลกครั้งที่สอง และมาค้นพบหลังการฟื้นฟูสภาพจัตุรัสเมื่อปี 1966
การก่อสร้างนาฬิกานี้ใช้วิศวกรและผู้ชำนาญการอื่นรวมแล้วมากกว่า 120 คน ซึ่งรวมถึงประติมากร ฮันส์-ฌัวอาชิม คูนช์ และมีบริษัทเกไทรเบฟาบริก โคสวิก (Getriebefabrik Coswig) ที่มีบทบาทมากในการก่อสร้างเช่นกัน
จักรวรรดิฆวอแรซม์

จักรวรรดิฆวอแรซม์ เป็นจักรวรรดิมุสลิมนิกายซุนนีที่มีต้นตอจาก"มัมลูก"เตอร์กิก ซึ่งมีวัฒนธรรมแผลงเป็นเปอร์เซียที่เคยปกครองพื้นที่ที่ปัจจุุบันอยู่ในเอเชียกลาง อัฟกานิสถาน และอิหร่านราวช่วง ค.ศ. 1077 ถึง 1231 ในตอนแรกเคยมีสถานะรัฐบริวารของจักรวรรดิเซลจุค และคาราคิไต (ราชวงศ์เหลียวตะวันตก) แล้วเป็นเอกราชประมาณ ค.ศ. 1190 จนกระทั่งมองโกลเข้าพิชิตใน ค.ศ. 1219–1221
หลังเอาชนะจักรวรรดิเซลจุคและจักรวรรดิฆูริด จนถึงขั้นขู่ขวัญรัฐเคาะลีฟะฮ์อับบาซียะฮ์ จักรวรรดิฆวอแรซม์จึงกลายเป็น "จักรวรรดิแผ่ขยายที่ทรงพลังและอุกอาจที่สุดในดินแดนเปอร์เซีย" ในช่วงต้นคริสต์ศตวรรษที่ 13 คาดว่าจักรวรรดินี้กลายเป็นมหาอำนาจสูงสุดในโลกมุสลิม มีการประมาณการว่าจักรวรรดิกินพื้นที่ 2.3 ล้านตารางกิโลเมตรถึง 3.6 ล้านตารางกิโลเมตร ซึ่งทำให้เป็นหนึ่งในจักรวรรดิที่มีพื้นที่มากที่สุดในประวัติศาสตร์ จักรวรรดิที่มีต้นแบบจากจักรวรรดิเซลจุคเมื่อก่อนหน้า ได้รับการปกป้องจากกองทัพทหารม้าขนาดใหญ่ที่ส่วนใหญ่เป็นชาวเติร์กคิปชาก
จักรวรรดิฆวอแรซม์เป็นจักรวรรดิเติร์ก-เปอร์เซียสุดท้านก่อนการรุกรานเอเชียกลางโดยมองโกล ใน ค.ศ. 1219 จักรวรรดิมองโกลภายใต้การนำของเจงกิสข่านรุกรานจักรวรรดิฆวอแรซม์ โดยใช้เวลาพิชิตดินแดนทั้งหมดภายใน 2 ปี ชาวมองโกลใช้ประโยชน์จากจุดอ่อนที่มีอยู่กับความขัดแย้งในจักรวรรดิ เข้าปิดล้อม และปล้นสะดมเมืองที่ร่ำรวยที่สุด ในขณะเดียวกันก็สังหารพลเมืองในหนึ่งในสงครามที่นองเลือดที่สุดในประวัติศาสตร์มนุษย์
วันที่ก่อตั้งจักรวรรดิของฆวอแรซม์ชอฮ์ยังคงเป็นที่โต้แย้ง ราชวงศ์ที่ปกครองจักรวรรดิได้รับการสถาปนาโดย Anush Tigin (มีอีกชื่อว่า Gharachai) เดิมเป็นทาสชาวเตอร์กิกภายใต้ผู้ปกครองแฆร์จีสถาน (ภายหลังมัมลูก) ในการรับใช้เซลจุค อย่างไรก็ตาม ผู้ทำให้ฆวอแรซม์เป็นเอกราชจากเพื่อนบ้านคือ Ala ad-Din Atsiz (ครองราชย์ ค.ศ. 1127-1156) ผู้เป็นลูกหลานของ Anush Tigin
ประชากร.
ประชากรในจักรวรรดิฆวอแรซม์ส่วนใหญ่เป็นกลุ่มชนอิหร่านที่อยู่ประจำที่ และกลุ่มชนเตอร์กิกที่มีสภาพกึ่งร่อนเร่
ประชากรในเขตเมืองของจักรวรรดิกระจุกตัวอยู่ในเมืองขนาดใหญ่จำนวนค่อนข้างน้อย (ตามมาตรฐานสมัยกลาง) เมื่อเทียบกับเมืองขนาดเล็กจำนวนมาก ประชากรในจักรวรรดิคาดว่ามีประมาณ 5 ล้านคนในการรุกรานของมองโกลช่วงต้นใน ค.ศ. 1220 ทำให้มีประชากรเบาบางสำหรับพื้นที่ขนาดใหญ่ Tertius Chandler และเจรัลด์ ฟ็อกซ์ นักประชากรศาสตร์ในอดีต ระบุจำนวนประชากรในเมืองหลักของจักรวรดริโดยประมาณในช่วงต้นคริสต์ศตวรรษที่ 13 ซึ่งมีอย่างน้อยสุดที่ 520,000 คน และอย่างมากสุดที่ 850,000 คน:
หมายเหตุ.
<templatestyles src="Reflist/styles.css" />
ตำบลบ้านด่าน (อำเภอบ้านด่าน)

ตำบลบ้านด่าน เป็นตำบลแห่งหนึ่ง ตั้งอยู่ในอำเภอบ้านด่าน จังหวัดบุรีรัมย์ พื้นที่ทั้งหมดอยู่ในความรับผิดชอบของ เทศบาลตำบลบ้านด่าน 
การปกครอง.
ตำบลบ้านด่าน แบ่งการปกครองออกเป็น 20 หมู่บ้าน คือ
<templatestyles src="Div col/styles.css"/>
 โรงเรียนประถมศึกษา 
 โรงเรียนมัธยมศึกษา 
 โรงพยาบาล 1 แห่ง
ตำบลปราสาท (อำเภอบ้านด่าน)

ตำบลปราสาท เป็นตำบลแห่งหนึ่ง ตั้งอยู่ในอำเภอบ้านด่าน จังหวัดบุรีรัมย์ พื้นที่ทั้งหมดอยู่ในความรับผิดชอบของ เทศบาลตำบลปราสาท ตั้งอยู่ห่างจากที่ว่าการอำเภอบ้านด่าน เป็นระยะทาง 4 กิโลเมตร
การปกครอง.
ตำบลปราสาท แบ่งการปกครองออกเป็น 18 หมู่บ้าน คือ
<templatestyles src="Div col/styles.css"/>
 โรงเรียนประถมศึกษา
มาฬิกัปปุรัตตัมมะ

มาฬิกัปปุรัตตัมมะ (Maalikapurathamma) เป็นเทวีที่ประดิษฐานภายในเทวาลัยหนึ่งในสพริมละอัยยัปปเกษตรัง (Sabarimala Ayyappa Temple) ในสพริมละ โดยศาสนิกชนจะเดินทางมายังเทวาลัยของพระนางหลังประกอบพิธีทรรศนันเสร็จสิ้น เทวาลัยดังกล่าวตั้งอยู่ทางด้านหน้าของมณีมัณฑปัง (Manimandapam) มาฬิกัปปุรัตตัมมะได้รับการเคารพบูชาในฐานะเทพมารดาโดยสมาชิกของราชสกุลปันตฬัมและผู้เกี่ยวข้อง โดยทั่วไปแล้ว สมาชิกทุกคนของราชสกุลที่เดินทางไปยังสพริมละจะต้องไปพักที่มาฬิกะ (മാളിക; Malika; แปลว่า "ห้องเล็ก") ซึ่งอยู่ด้านหลังของมณีมัณฑปัง ในอดีต มาฬิกะนี้เป็นที่ประดิษฐานของเทวีซึ่งเป็นที่มาของพระนามมาฬิกัปปุรัตตัมมะ โดยเป็นตามธรรมเนียมของเกรละในการตั้งชื่อเทพเจ้าตามสถานที่ประดิษฐาน
เตงไงอุรุฏฏุ (തേങ്ങൈ ഉരുട്ട്; Thengai Urutt) แปลว่า "กลิ้งมะพร้าว" เป็นพิธีกรรมสำคัญของเทวาลัยนี้ มะพร้าวที่จะนำมาถวายเพื่อสักการะเทวีองค์นี้จะต้องนำมากลิ้งไปมาบนพื้นก่อนเท่านั้น เครื่องสักการะอื่น ๆ เช่น หมาก, ผงหญ้าฝรั่น, ผงขมิ้น, กล้วยกล้าย, ไหมแดง และน้ำผึ้ง
ทางหลวงแผ่นดินหมายเลข 2148

ทางหลวงแผ่นดินหมายเลข 2148 หรือ ถนนด่านขุนทด-หนองสรวง หรือ ชื่อเรียกช่วงในเขตเทศบาลตำบลด่านขุนทด คือ ถนนเลิศประคอง เป็นทางหลวงที่สำคัญสายหนึ่งของอำเภอด่านขุนทด ซึ่งเป็นเส้นสัญจรหลักสำหรับเข้าตัวเมืองนครราชสีมา มีระยะทางทั้งหมดประมาณ 21.166 กิโลเมตร แนวถนนสายนี้ทางเริ่มจากถนนสีคิ้ว-ชัยภูมิ (ทางหลวงแผ่นดินหมายเลข 201) หน้าที่ว่าการอำเภอด่านขุนทด ในตำบลด่านขุนทด อำเภอด่านขุนทด จังหวัดนครราชสีมา ไปสิ้นสุดที่ ถนนโคกกรวด-โนนไทย (ทางหลวงแผ่นดินหมายเลข 2068) ที่บริเวณวงเวียนอนุสาวรีย์หลวงพ่อคูณ ปริสุทฺโธ ในตำบลหนองสรวง อำเภอขามทะเลสอ จังหวัดนครราชสีมา